
[bookmark: _Toc392979791][bookmark: _Toc482339813][bookmark: _Toc116383577]OKVIR PROJEKTA
Investitor/Korisnik potpore izgradnje građevine SUSTAVA NAVODNJAVANJA DALJ (u daljnjem tekstu: Projekt ili SN Dalj) je Osječko-baranjska županija (u daljnjem tekstu: Investitor). 
Program građenja Projekta se sufinancira iz proračuna Investitora. U okviru Programa ruralnog razvoja Republike Hrvatske za programsko razdoblje 2014. - 2020. (u daljnjem tekstu: PRR 2014-2020) kroz Mjeru M04. „Ulaganja u fizičku imovinu“, podmjere 4.3. „Potpora ulaganja u infrastrukturu vezano uz razvoj, modernizaciju i prilagodbu poljoprivrede i šumarstva“, tip operacije 4.3.1. „Investicije u osnovnu infrastrukturu javnog navodnjavanja“ (u daljnjem tekstu: Mjera 4.3.1. PRR 2014-2020), sklopljen je Ugovor o financiranju operacije 4.3.1. „Investicije u osnovnu infrastrukturu javnog navodnjavanja“ u provedbi mjere M04 „Potpora za ulaganja u infrastrukturu vezano uz razvoj , modernizaciju i prilagodbu poljoprivrede i šumarstva“ iz Programa ruralnog razvoja RH za razdoblje 2014. – 2020., za sustav navodnjavanja Dalju daljnjem tekstu: Ugovor o financiranju), između Agencije za plaćanja u poljoprivredi, ribarstvu i ruralnom razvoju (u daljnjem tekstu: APPRRR) kao davatelja potpore i Investitora kao korisnika potpore dana 30.08.2022. (APPRRR - KLASA: 440-12/22-04-03-01/0002, Urbroj: 343-1501/01-22-003).
Sukladno članku 10. stavak 8. Zakona o poljoprivredi (NN 118/18, 42/20, 127/20, 52/21), upravljačko tijelo za PRR 2014-2020 je Ministarstvo poljoprivrede, a sukladno članku 14. stavak 1. Zakona o poljoprivredi, operativnu provedbu PRR 2014-2020 obavlja APPRRR. 
Sukladno članku 2. stavak 3. Pravilnika o provedbi Mjere 4.3.1. PRR 2014-2020 (NN 62/16, 101/17) (u daljnjem tekstu: Pravilnik Mjera 4.3.1.), tehničku potporu u pripremi i provedbi projekata javnog navodnjavanja provode Hrvatske vode sukladno članku 186. stavak 2. točka 7. Zakona o vodama (NN 66/19 i 84/21), što uključuje i komisiono vođenje projekta, te su Hrvatske vode (u daljnjem tekstu: Naručitelj) s Investitorom sklopile Ugovor o komisionom vođenju projekta programa izgradnje SN Dalj.
Sukladno Pravilniku Mjera 4.3.1, APPRRR provodi administrativnu kontrolu postupaka nabave roba, radovi i usluga. Administrativna kontrola provedbe postupaka nabave provodi se u svim fazama projekta (1) prije pokretanja postupka javne nabave, (2) nakon dovršetka postupaka javne nabave i (3) tijekom odobrenja zahtjeva za isplatu. APPRRR može zatražiti od ponuditelja u okviru administrativne kontrole nabave roba, radovi i usluga u okviru Projekta, a putem Naručitelja i/ili Investitora: 
1. detaljnije informacije ili obrazloženja o stavkama iz ponude; 
2. dokaz o vlasničkoj strukturi ponuditelja, ne stariji od 6 mjeseci na dan dostave traženog dokumenta; 
3. dokaze o vlasničkoj i/ili upravljačkoj strukturi Investitora i poduzetnika koji su u partnerskom i/ili povezanom odnosu s Investitorom, kao i poslovne knjige koje je takav poduzetnik dužan voditi prema važećim zakonskim propisima o računovodstvu. 
Dio administrativne kontrole APPRRR-a može biti i posjeta ulaganju, odnosno lokaciji Projekta prije isplate svakog zahtjeva za potporu.
Sukladno poglavlju V. Pravilnika Mjera 4.3.1., kontrolu provedbe Projekta u smislu izvršenih usluga, radova i nabavljene opreme na terenu obavljaju djelatnici APPRRR-a (kontrolori), a mogu je obavljati i djelatnici Službe za unutarnju reviziju APPRRR-a, djelatnici upravljačkog tijela (Ministarstvo poljoprivrede), Agencije za reviziju sustava provedbe programa EU (ARPA), revizori EK, Europski revizorski sud, predstavnici Europskog ureda za borbu protiv prijevara (OLAF) te druge institucije koje za to imaju ovlasti po posebnim propisima. Pri obavljanju kontrole na terenu, kontrolori su ovlašteni: 
1. pregledati predmetno ulaganje te poslovnu dokumentaciju Investitora 
2. izvršiti uvid u dokumente Investitora koji se odnose na stjecanje prava na potporu 
3. provjeravati računovodstvene podatke iz poslovnih knjiga Investitora 
4. provjeravati evidencije vezane uz ulaganje i poslovanje Investitora 
5. provjeravati dokumente (račune, potvrde o plaćanju, bankovna izvješća korisnika i s njim povezanih osoba, podatke o korištenom materijalu i dr.) 
6. provjeravati vjerodostojnost dokumenata poslanih uz zahtjev za isplatu 
7. provjeravati uporabu ili spremnost ulaganja za uporabu 
8. provjeravati rješenja, dozvole, ugovore, potvrde drugih tijela koja prate rad Investitora 
9. provjeravati sve podatke koji se odnose na kvantitetu i kvalitetu roba i usluga 
10. provjeravati tehničku dokumentaciju vezanu za ulaganje (građevinski dnevnik, građevinska knjiga, glavni projekt i dr.)
11. izvještavati nadležna tijela i tražiti provođenje određenog postupka ako sama nije ovlaštena izravno postupiti i 
12. prikupljati podatke i obavijesti od odgovornih osoba, svjedoka, vještaka i drugih osoba kad je to potrebno za obavljanje kontrole. 
Kontrolori su ovlašteni izvršiti kontrolu kod pravnih i fizičkih osoba te osoba koje su povezane s Investitora u vezi Projekta, a iste su dužne omogućiti obavljanje kontrole, pružiti potrebne podatke i informacije te osigurati uvjete za nesmetani rad. 
Kontrolu je moguće najaviti prije njezine provedbe pod uvjetom da se ne naruši svrha kontrole, pružajući Investitoru samo nužne informacije. 
Svi sudionici u provedbi Projekta su u obvezi poduzeti sve mjere u svrhu izbjegavanja sukoba interesa, te su svi Izvršitelji/Izvođači/Prodavatelji u okviru provedbe Projekta u obvezi odmah pisanim putem obavijestiti Investitora i Naručitelja o svim situacijama koje predstavljaju ili bi mogle dovesti do takvog sukoba, odnosno o bilo kojoj situaciji postojanja sukoba interesa između Investitora s jedne strane i svih Izvršitelja/Izvođača/Prodavatelja u okviru provedbe Projekta. 
Sukladno sklopljenom Ugovoru o financiranju za Projekt i Pravilniku Mjera 4.3.1, krajnji rok provedbe Projekta je 30.06.2025., s tim da se isti može produljiti na pisani zahtjev Investitora ako za to postoje opravdani razlozi. Uvjet za podnošenje konačnog zahtjeva za potporu Projekta je: 
1. Ishođena pravomoćna uporabna dozvola za građevinu, 
2. Obavljena primopredaja građevine Investitoru, 
3. Dostavljene i ovjerene sve okončane/obračunske situacije i računi Projekta s svim potrebnim jamstvima, 
4. Ishođena vodopravna dozvola za zahvaćanje voda za građevinu. 
Sva dokumentacija Projekta mora biti uredno vođena, točna, na hrvatskom jeziku ili prevedena na hrvatski jezik od strane ovlaštene osobe (sudskog tumača), u skladu s svim primjenjivim zakonskim i podzakonskim propisma te dostavljena Naručitelju i/ili Investitoru i nadležnim tijelima na zahtjev. 
Sukladno članku 22. stavak 9. Pravilnika Mjera 4.3.1., Investitor je, uz pomoć Naručitelja, APPRRR-u dužan dostavljati Izvještaj o napretku provedbe Projekta svakih šest mjeseci od dana sklapanja Ugovora o financiranju, odnosno od 11.05.2017. te su s tim u vezi, svi sudionici u provedbi Projekta dužni Investitoru, odnosno Naručitelju dostaviti pravodobno sve potrebne podatke kako bi se Izvještaj mogao sastaviti i predati u definiranim rokovima.
[bookmark: _Toc392979792][bookmark: _Toc482339814][bookmark: _Toc116383578]LOKACIJA PROJEKTA
[bookmark: _Toc392979793][bookmark: _Toc482339815]Sustav navodnjavanja Dalj nalazi se u istočnom dijelu Osječko-baranjske županije, u Općini Erdut, na teritoriju katastarskih općina Dalj i Aljmaš (slika 1.). Poljoprivredne površine obuhvaćene sustavom navodnjavanja Dalj protežu se od desne obale Dunava, jugozapadno od samog naselja Dalj do južnog ruba općine Erdut (slika 2.).
[image: gradovi u obž]
Slika  1. Položaj Općine Erdut u Osiječko-baranjskoj županiji

[image: ]
Slika  2. Pregledna situacija užeg područja M 1:25000
[bookmark: _Toc116383579]KRATAK OPIS PROJEKTA
[bookmark: _Toc482098790][bookmark: _Toc482339816][bookmark: _Toc392979798]Predmet ovog projekta je izgradnja sustava navodnjavanja Dalj u Osječko baranjskoj županiji, koji se sastoji od zahvata vode iz rijeke Dunav, dovodnog tlačnog cjevovoda do usisnog bazena distribucijske crpne stanice profila Ø600 mm, distribucijske crpne stanice kapaciteta 560 l/s te tlačne distributivne mreže profila od DN 90 mm do DN 600 mm ukupne duljine cca 11,849 km na kojoj je predviđena izgradnja 39 vodomjernih priključnih okana. Sustav navodnjavanja omogućavati će navodnjavanje na 906 ha poljoprivrednih površina.
Sustav navodnjavanja Dalj nalazi se na području općine Erdut kod mjesta Dalj. Na vodotoku je predviđena izgradnja dva čelična pilota s integriranim niskotlačnim pilonskim crpkama u svrhu zahvata vode iz Dunava te transportiranja iste u usisni bazen distribucijske visokotlačne crpne stanice Dalj na udaljenosti od cca 400 m. 
[bookmark: _Toc116383580]Projektna dokumentacija
[bookmark: _Toc482339817]Za Sustav navodnjavanja Dalj u Osječko baranjskoj županiji izrađena je sljedeća projektna dokumentacija:
· Idejni projekt koji se sastoji od sljedećih knjiga:
· Idejni projekt Izgradnja sustava navodnjavanja Dalj, H-146, Građevinski fakultet Sveučilišta u Zagrebu, rujan 2013. godine;
na koji je ishođena Lokacijska dozvola oznaka: Klasa UP/I-350-05/13-01/373, Urbroj: 2158/1-01-13-01/2-14-19 MM izdana u Osijeku, 09.07. 2014. godine, od: Upravni odjel za prostorno uređenje i graditeljstvo, Osiječko-baranjske županije, te rješenje o produženju važenja Lokacijske dozvole, Klasa:UP/I-350-05/16-01/000023, Urbroj. 2158/1-01-13-01/02-16-0002, izdano u Osijeku, 02.07.2016. godine, od: Upravni odjel za prostorno uređenje i graditeljstvo Osiječko-baranjske županije
· Izmjena i dopuna Idejnog  projekta kojia se sastoji od sljedećih knjiga:
· Izmjena i dopuna Idejnog projekta – građevinski projekt T.D.01-11/16-1, Regulacije d.o.o. Split, prosinac 2016. godine;
· Izmjena i dopuna Idejnog projekta – projekt više struka T.D.01-11/16-2, Regulacije d.o.o. Split, prosinac 2016. godine;
na koji je ishođena I.Izmjena i dopuna Lokacijske dozvole, , Klasa:UP/I-350-05/16-01/000047, Urbroj. 2158/1-01-13-01/02-17-0017, izdano u Osijeku, 06.03.2017. godine, od: Upravni odjel za prostorno uređenje i graditeljstvo Osiječko-baranjske županije.



· Glavni projekt zajedničke oznake projekta DALJ - NAV iz ožujka 2017. godine koji se sastoji od sljedećih knjiga:
· MAPA 1:		OPĆA KNJIGA
			"REGULACIJE" d.o.o. Split
· MAPA 2:		ZAHVATNA GRAĐEVINA I DOVODNI CJEVOVOD DO USISNOG BAZENA-
					Građevinski projekt
			"RIJEKAPROJEKT" d.d. Rijeka
· MAPA 3:		ZAHVATNA GRAĐEVINA I DOVODNI CJEVOVOD DO USISNOG BAZENA-
					Strojarskii projekt – termodinamičke instalacije
			"RIJEKAPROJEKT - ENERGETIKA" d.o.o. Rijeka
· MAPA 4:		ZAHVATNA GRAĐEVINA I DOVODNI CJEVOVOD DO USISNOG BAZENA-
					Elektrotehnički projekt
					"TEH PROJEKT ELEKTOTEHNIKA" d.o.o. Rijeka
· MAPA 5:		DISTRIBUCIJSKA CRPNA STANICA, TS 10(20)/0,4 kV DALJ, USISNI BAZEN, CRPNA 			STANICA ZA  PRAŽNJENJE SUSTAVA, ZASUNSKO OKNO DCS I OKNO 				MJERAČA PROTOKA
					Građevinski projekt
					"INSTITUT ZA VODOPRIVREDU I ENERGETIKU" d.d. Zagreb
· MAPA 6:		DISTRIBUCIJSKA CRPNA STANICA, TS 10(20)/0,4 kV DALJ, USISNI BAZEN, 			CRPNA STANICA ZA  PRAŽNJENJE SUSTAVA, ZASUNSKO OKNO 				DCS I OKNO MJERAČA PROTOKA
					Arhitektonski projekt
					"INSTITUT ZA VODOPRIVREDU I ENERGETIKU" d.d.Zagreb
· MAPA 7:		DISTRIBUCIJSKA CRPNA STANICA, TS 10(20)/0,4 kV DALJ, USISNI BAZEN, 			CRPNA STANICA ZA  PRAŽNJENJE SUSTAVA, ZASUNSKO OKNO DCS I 			OKNO MJERAČA PROTOKA
			Strojarski projekt
			"INSTITUT ZA VODOPRIVREDU I ENERGETIKU" d.d. Zagreb
· MAPA 8:		DISTRIBUCIJSKA CRPNA STANICA, TS 10(20)/0,4 kV DALJ, USISNI BAZEN, 			CRPNA STANICA ZA  PRAŽNJENJE SUSTAVA, ZASUNSKO OKNO 				DCS I OKNO MJERAČA PROTOKA			
			Elektrotehnički projekt
			"INSTITUT ZA VODOPRIVREDU I ENERGETIKU" d.d. Zagreb
· MAPA 9:		TS 10(20)/0,4 kV PIVOT
Građevinski projekt
			"INSTITUT ZA VODOPRIVREDU I ENERGETIKU" d.d. Zagreb
· MAPA 10: 		TS 10(20)/0,4 kV PIVOT
			Elektrotehnički projekt
"INSTITUT ZA VODOPRIVREDU I ENERGETIKU" d.d. Zagreb
· MAPA 11:		TLAČNI TRANSPORTNI CJEVOVOD I RAZVODNA MREŽA
			Građevinski proekt
"REGULACIJE" d.o.o. Split
· MAPA 12:		SN KABELSKI PRIKLJUČAK ZA TS 10(20)/0,4 Kv PIVOT S NN NAPAJANJEM CENTAR 			PIVOTA
			Elektrotehnički projekt
"INSTITUT ZA VODOPRIVREDU I ENERGETIKU" d.d. Zagreb
· MAPA 13:		SN KABELSKI PRIKLJUČAK ZA TS 10(20)/0,4 Kv PIVOT S NN NAPAJANJEM CENTAR  			PIVOTA
			Građevinski projekt
"INSTITUT ZA VODOPRIVREDU I ENERGETIKU" d.d. Zagreb
na koje je ishođena građevinska dozvola KLASA: UP/I-361-03/17-01/000319, URBROJ:2158/1-01-13-01/12-18-0003, izdano u Osijeku 29.01.2018. od Upravni odjel za prostorno uređenje i graditeljstvo Osječko-baranjske županije.

· Izvedbeni projekt zajedničke oznake projekta DALJ – NAV-IZV iz srpnja 2018. godine, koji se sastoji od sljedećih knjiga:
· MAPA 1:		ZAHVATNA GRAĐEVINA I DOVODNI CJEVOVOD DO USISNOG BAZENA - 
Građevinski izvedbeni projekt
		"RIJEKAPROJEKT" d.d. Rijeka
· MAPA 2:		ZAHVATNA GRAĐEVINA I DOVODNI CJEVOVOD DO USISNOG BAZENA -
Strojarski izvedbeni projekt – termotehničke instalacije
"RIJEKAPROJEKT" d.d. Rijeka
· MAPA 3:		ZAHVATNA GRAĐEVINA I DOVODNI CJEVOVOD DO USISNOG BAZENA –
Elektrotehnički izvedbeni projekt
"TEH PROJEKT ELEKTROTEHNIKA" d.d. Rijeka
· MAPA 4.1.:		DISTRIBUCIJSKA CRPNA STANICA, TS 10(20)/0,4 kV DALJ, USISNI BAZEN, CRPNA
			STANICA ZA  PRAŽNJENJE SUSTAVA, ZASUNSKO OKNO DCS I OKNO MJERAČA 
			PROTOKA
Građevinski izvedbeni projekt – dio I
"INSTITUT ZA ELEKTROPRIVREDU" d.d. Zagreb
· MAPA 4.2.:		DISTRIBUCIJSKA CRPNA STANICA, TS 10(20)/0,4 kV DALJ, USISNI BAZEN, CRPNA 
STANICA ZA  PRAŽNJENJE SUSTAVA, ZASUNSKO OKNO DCS I OKNO MJERAČA PROTOKA
Građevinski izvedbeni projekt – dio II
"INSTITUT ZA ELEKTROPRIVREDU" d.d. Zagreb
· MAPA 5:		DISTRIBUCIJSKA CRPNA STANICA, TS 10(20)/0,4 kV DALJ, USISNI BAZEN, CRPNA 
STANICA ZA  PRAŽNJENJE SUSTAVA, ZASUNSKO OKNO DCS I OKNO MJERAČA PROTOKA
Strojarski izvedbeni projekt
"M.B. TEHNO" d.o.o. Karlovac
· MAPA 6:		DISTRIBUCIJSKA CRPNA STANICA, TS 10(20)/0,4 kV DALJ, USISNI BAZEN, CRPNA 
			STANICA ZA  PRAŽNJENJE SUSTAVA, ZASUNSKO OKNO DCS I OKNO MJERAČA
			PROTOKA
Elektrotehnički izvedbeni projekt
"INSTITUT ZA ELEKTROPRIVREDU" d.d. Zagreb
· MAPA 7:		TS 10(20)/0,4 kV PIVOT
			Građevinski izvedbeni projekt
"INSTITUT ZA ELEKTROPRIVREDU" d.d. Zagreb
· MAPA 8:		TS 10(20)/0,4 kV PIVOT
			Elektrotehnički izvedbeni projekt
"INSTITUT ZA ELEKTROPRIVREDU" d.d. Zagreb
· MAPA 9:		TLAČNI TRANSPORTNI CJEVOVOD I RAZVODNA MREŽA
			Građevinski izvedbeni projekt
"REGULACIJE" d.o.o. Split
· MAPA 10:		SN KABELSKI PRIKLJUČAK ZA TS 10(20)/0,4 Kv PIVOT S NN NAPAJANJEM CENTAR  
			PIVOTA
		Elektrotehnički izvedbeni projekt
"INSTITUT ZA ELEKTROPRIVREDU" d.d. Zagreb
· MAPA 11:		SN KABELSKI PRIKLJUČAK ZA TS 10(20)/0,4 Kv PIVOT S NN NAPAJANJEM CENTAR  
			PIVOTA
			Građevinski izvedbeni projekt
"INSTITUT ZA ELEKTROPRIVREDU" d.d. Zagreb





[bookmark: _Toc116383581]SPECIFIČNE INFORMACIJE O PODRUČJU
[bookmark: _Toc392979799][bookmark: _Toc482339818][bookmark: _Toc116383582]Klimatološke i meteorološke značajke
[bookmark: _Toc370145433][bookmark: _Toc482339822][bookmark: _Toc392979802]U slijedećim tablicama prikazani su karakteristični mjesečni podaci o temperaturi, oborinama, brzinama vjetra i insolaciji za vremenski niz od 29 godina (meteorološka postaja Osijek, razdoblje 1981 – 2010):
Tab. 1 Prosječni trideset godišnji klimatski podaci sa meteorološke postaje Osijek za razdoblje: 1981.-2010

Tab. 2 Višegodišnja prosječna referentna evapotranspiracija Eto i efektivne oborine (mm/mjesec) za meteorološku postaju Osijek (razdoblje 1981.-2010.)

[bookmark: _Toc116383583]Hidrološke i inženjersko-geološke karakteristike terena
Za potrebe izrade projekta korišteni su raspoloživi podaci sa hidrološke stanice Dalj za razdoblje 1985.-2006., smještenoj na 1354 km rijeke Dunav, s kotom "0" na 75,2 m n.m., prikazani u tablici 3. Na slici prikazan je unutargodišnji raspored vodostaja na istoj mjernoj stanici.
Tab. 3 Maksimalni, srednji i minimalni mjesečni i godišnji vodostaji na mjernoj stanici Dalj (razdoblje 1985.-2006.)

	Slika  3. Unutrašnji raspored vodostaja na mjernoj stanici Dalj (razdoblje 1985.-2006.)

Tab. 3 Višegodišnja statistika pojavljivanja karakterističnih vodostaja rijeke Dunav na hidrološkoj postaji Vukovar i Dalj, te vjerojatnosti pojave vodostaja različitih povratnih razdoblja
	 
	Vukovar
	Dalj

	 
	(m n.m)
	(m n.m)

	W1000g
	85,83
	86,89

	W100g
	84,76
	85,82

	W50g
	84,38
	85,44

	W25g
	83,97
	85,03

	W20g
	83,83
	84,89

	W10g
	83,35
	84,41

	W5g
	82,79
	83,85

	W2g
	81,74
	82,8

	WV
	83,87
	84,93

	HNN
	81,89
	82,92

	SVV
	81,1
	82,13

	SV
	78,52
	79,51

	ENR
	76,92
	77,84

	SNV
	76,49
	77,41

	NNV
	75,27
	75,98






[bookmark: _Toc392979803][bookmark: _Toc482339826][bookmark: _Toc116383584][bookmark: _Toc392979810]OPIS GRAĐEVINE
Sustav navodnjavanja Dalj možemo podjeliti na sljedeće cjeline:
· Vodozahvat – poglavlje 2.1
· Distribucijska crpna stanica – poglavlje 2.2.
· Pivot trafo stanica – poglavlje 2.3
· Razvodna mreža tlačnih cjevovoda – poglavlje 2.4.
· SN kabelski priključak – poglavlje 2.5.
[bookmark: _Toc116383585]VODOZAHVATNA GRAĐEVINA  I DOVODNI CJEVOVOD 
[bookmark: _Toc116383586]Uvod
Vodozahvatna građevina za sustav navodnjavanja Dalj ima funkciju crpljenja vode i transport do usisnog bazen distribucijske crpne stanice. Nalazi se na desnoj obali rijeke Dunav na stacionaži rkm 1349+330.
Građevina obuhvaća:
· Usisna crpna stanica
· Zaštita od erozije predgotovljenim madracima i gabionima
· Pristupni most / nosač cjevovoda
· Zasunsko okno (spoj dva tlačna voda u jedan transportni sustav s ispustom)
· Transportni cjevovod od zasunskog okna do usisnog bazena distribucijske crpne stanice
· Gradilišna prometnica i okretni plato
· Strojarska oprema
· Elektotehnička oprema
Za potrebe izrade glavnog i izvedbenog projekta provedeni su i geotehnički istražni radovi čiji su rezultati dati u geotehničkom projektu.
[bookmark: _Toc116383587]Tehnički opis
Usisna crpna stanica
Unutar vodotoka kod mjesta Dalj predviđena je ugradnja dva šuplja čelična pilota s integriranim niskotlačnim pilonskim crpkama unutar pilota u svrhu zahvata vode.
Piloti su čelične cijevi promjera 1524 mm i debljine stijenki 20 mm, kvalitete čelika S355, primjereno antikorozivno zaštićeni (250 mikrometara premaza) te zabijeni u korito rijeke. Dio pilota u riječnom dnu izvodi se tehnologijom bušenih Benoto pilota nazivnog promjera 2000 mm. Ukupna dužina svakog pilota je 22,5 m. Dužina betonskog dijela pilota u riječnom dnu je 11 m, a dužina čelične cijevi pilota iznosi 11,5 m. Predviđeno je bušenje pilota uz pomoć privremene radne kolone. Nakon završetka bušenja u očišćenu bušotinu polažu se armaturni koševi. Betoniranje pilota izvodi se u neprekinutom radu po cijeloj dužini pilota, obaveznim kontraktor postupkom uz paraleno izvlačenje privremene radne kolone i skraćenjem cijevi kontraktora.
Svaki pilot ima na nizvodnoj strani varenjem pričvršćena 2 istaka za naknadnu ugradnju usisnih cijevi prirubnicama. Usisne cijevi promjera su Ø914, debljine stijenke 14,2 mm i dužine 90 cm te je njihov ulaz opremljen demontažnom grubom rešetkom kojom se sprečava ulazak lišća, granja i drugih predmeta unutar čeličnog pilota. Osim usisnih cijeva, na uzvodnom pilotu ugraditi će se 6 odbojnika sa zaštitnim pločama, dok će se na oba pilota sa nizvodne strane naknadno varenjem ugraditi servisne stepenice od šupljih čeličnih profila Ø35/3,6 i Ø45/4,5. Pristup servisnim stepenicama omogućen je kroz okna dimenzija 80 × 80 cm sa perforiranima poklopcima za otjecanje vode sa površine naglavnce. Za zaštitu pilonskih pumpi od rada na suhom predviđena su dva hidrostatska senzora razine vode koji se naknadno ugrađuju zajedno sa zaštitnom čeličnom šavnom cijevi promjera 48,3 mm, debljine stijenke 2,3 mm na pilote na kotu +73 odnosno 1,5 m od dna rijeke.
Unutar pilota postavlja se čelična cijev Ø813, debljine stijenke 8 mm koja se postavlja na ranije varenjem ugrađene obodno postavljane oslonce te se pričvršćuje trnovima Ø32, dužine 90 mm. Oslonci su opremljeni gumenim prstenovima na mjestima ugradnje trna. Na dno čelične cijevi Ø813 na posebno izrađen čelični prsten postavlja se pilonska pumpa na kotu 72,18 m.
Nakon ugradnje pilota na njegov se vrh oslanja čelična ploča dimenzija 2,8 m × 2,8 m, debljine 20 mm koja se varenjem pričvršćuje za stijenke pilota. Svaka čelična ploča ima ugrađena 62 moždanika kako bi se ostvario kvalitetan spoj svakog pilota i naglavnice.
Pilote u razini srednje vode povezuje armirano betonska naglavnica – platforma izrađena od betona klase C30/37. Platforma je približnih dimenzija 5x9 m sa istaknutim trokutastim dijelom sa uzvodne strane i debljine 1 m. Na platformi se spajaju vertikalne dovodne cijevi Ø813  iz svakog pilota te horizontalne dovodne tlačne cijevi Ø813 koje se nalaze u pristupnom mostu / nosaču cjevovoda.
Također, platforma služi i kao pristup pilotima u trenutku montaže / demontaže pumpi, u slučaju servisa pumpi i održavanja cjelokupne zahvatne građevine, na njoj su usidrena dva ležaja pristupnog mosta. Kao zaštita opreme na naglavnici, na uzvodnoj strani i riječnoj, dunavskoj strani naglavnice nalazi se zaštitni zid visine 2,5 m, debljine 50 cm, izgrađen od betona C30/37 sa ugrađenim kutnim trapeznim gumenim odbojnicima. Odbojnici istih karakteristika ugrađuju i na uzvodnoj strani platforme.
Dovodni cjevovod Ductil Ø 600 duljine 25 m izvodi se u konstantnom padu od cca 4‰ te povezuje zahvatnu građevinu i objekt crpne stanice. Cijev se ubetonirava u zahvatnu građevinu, okno sa zapornicom i usisni bazen u objektu crpne stanice odgovarajućim priključnim komadima prema projektu.
Zaštita od erozije predgotovljenim madracima i gabionima
Zaštita od erozije se izvodi na dnu i na pokosima vodotoka uzvodno i nizvodno od osi vodozahvatne građevine. Širina obloženog dna na mjestu usisne crpne stanice gabionskim madracima je 10 m', i dužine 40 m', po 20 m' uzvodno i nizvodno od osi zahvata. Pokosi vodotoka do zasunskog okna su obloženi gabionima u nagibu 1:2 širine 15 m'. U dubljem su dijelu dužine 40 m', po 20 m' uzvodno i nizvodno od osi zahvata, dok su u plićem dijelu, dužine 20 m', po 10 m' uzvodno i nizvodno od osi zahvata.
Gabionski koševi dimenzija 3×1×1 m izrađeni su od dvostruko uvijene mreže 8x10 cm, pocinčana  i PVC-U žica 2,7/3,7 mm. Žica je presvučena PVC-U, prethodno se obrađuje galvanizacijom s galvanom* (95% cink, 5% aluminij-mišmetal) u skladu s EN 10244-2 (Tablica 1. klasa A) ili  jednakovrijedno.
Za izradu skeleta gabionskih madraca dimenzija 2×1×0,3 m treba koristiti pocinčanu čeličnu žicu promjera minimalno d = 4 mm ili više, a za izradu mreže i uvezivanje košara koristi se pocinčana čelična žica prema normi HRN EN 10223-8 ili jednakovrijednoj. Okanca mreže mogu biti šesterokutna veličine otvora do 60 mm (promjer opisanog kruga) ili pravokutna veličine do 50x50 mm. Čelična mreža je pocinčana radi veće trajnosti, odnosno sprečavanja korozije.
Ispuna gabionskih košara i gabionskih madraca provodi se lomljenim kamenim materijalom, otpornim na atmosferske utjecaje, odgovarajućeg mineralno-petrografskog sastava u skladu sa normama HRN EN 1341, 1926, 1936, 12370, 12371, 13755 ili jednakovrijednima. Kameni materijal koji se upotrebljava za ispunu mora biti na prednjem licu rukom slagan. Propisuje se granulacija materijala: min 20 cm, a max 35 cm.
Pristupni most / nosač cjevovoda
Armiranobetonska naglavnica / platforma je riječni oslonac čeličnog mosta koji se sastoji od dvije uzdužne cijevi Ø 1220 mm i debljine stijenki 20 mm, dužine 25,5 m, kvalitete čelika S235, koje nose čelične tlačne vodove (cijevi Ø 813 mm), te elektroinstalacije napajanja pumpi. Dva riječna oslonca čeličnog mosta izraditi će se u radionici varenjem čeličnih profila i limova te sidrima učvrstiti za beton naglavice. Uzdužne cijevi Ø1220 nasjest će u predviđenu “kolijevku” oslonca. Isti oslonci ugraditi će se sa kopnene strane na armiranobetonski upornjak zasunskog okna.
Čelične cijevi Ø1220 sastoje se od dva dijela – “korita” i “poklopca” kako bi se omogućilo održavanje i po potrebi uklanjanje dovodnih tlačnih cijevi Ø813 koje se nalaze unutar profila Ø1220. “Korito” i “poklopac” povezuju se uzdužnim prirubnicama sa svake strane i vijcima M16. I “korito” i “poklopac” imaju na sebi ugrađene limove za montažu. Korito je s donje strane perforirano – 3 rupe promjera 2 cm na svakih 50 cm. U radionici se unutar cijevi Ø1220 ugrađuju uzdužna i poprečna ukrućenja te oslonci dovodnih tlačnih cijevi Ø813. Korito cijevi Ø1220 se postavlja na predviđeni položaj zajedno sa pričvršćenim poklopcem, dok se dovodni profil Ø813 ugrađuje naknadno.
Također, u radionici će se na cijevi Ø1220 varenjem pričvrstiti po 5 istaka sa prirubnicama na koje će se po postavljanju cijevi Ø1220 vijcima ugraditi poprečni nosači, šuplji čelični profili Ø762, debljine stijenke 22,2 mm, kvalitete čelika S355, dužine približno 2,92 m, prema nacrtima u izvedbenom projektu.
Nizvodna cijev Ø1220 opremljena je podestom i montažnom ogradom za pješake korisne širine 1,07 m, dok se na uzvodnoj cijevi Ø1220 nalaze 12 odbojnika sa zaštitnim pločama ukupne dužine 23,1 m koje sprečavaju udarac predmeta u toku rijeke u čelični most. Pristup montažnoj pasareli sa zasunskog okna te pristup naglavnici / platformi s riječne strane, omogućen je čeličnim stubištima. Montažna pasarela uklanja se kada sustav navodnjavanja nije u radu te u slučaju održavanja ili montaže / demontaže dovodnog tlačnog cjevovoda.
Zasunsko okno (spoj dva tlačna voda u jedan transportni sustav s ispustom)
[bookmark: _Toc456880880]Armiranobetonsko zasunsko okno je dimenzija 9,2 x 8 m, visine 3,6 m, i debljine stijenki 0,4 m, klase betona C30/37, temeljeno na četiri bušena Benoto pilota. Piloti su nazivnog promjera Ø800 mm i dužine 18,0 m uz uvjet da osnovica svih pilota završava u sloju pijeska. Predviđeno je bušenje pilota uz pomoć privremene radne kolone. Nakon završetka bušenja u očišćenu bušotinu polažu se armaturni koševi. Predviđeno je sidrenje armatura vrha pilota u donju ploču zasunskog okna. Betoniranje pilota izvodi se u neprekinutom radu po cijeloj dužini pilota, obaveznim kontraktor postupkom uz paraleno izvlačenje privremene radne kolone i skraćenje cijevi kontraktora.
Sa riječne strane kao konstrukcijski dio zasunskog okna nalazi se upornjak pristupnog mosta. Dimenzije upornjaka su 3 × 8 m. Debljina donje ploče upornjaka je 80 cm,a bočnih zidova upornjaka 50 cm.
Okno je pokriveno armiranobetonskom pločom dimenzija 9,2 × 8 m, debljine 40 cm koja služi za smještaj autodizalice prilikom montaže/demontaže pumpi.
U zasunskom oknu - mjestu gdje se dva tlačna voda spajaju u jedan transportni tlačni cjevovod, nalazi se najniža točka transportnog sustava. Ovdje je smješten zasun ispusta s cjevovodom DN 150 mm za pražnjenje sustava u korito vodotoka. Predviđeno je da se u zimskom periodu transportni cjevovod prazni.
Ulaz u okno za servisiranje / održavanje predviđen je sa strane upornjaka gdje će se na zidu zasunskog okna ugraditi vrata dimenzija 3,3 × 2 m. Pristup površini upornjaka omogućen je čeličnim stubištem sa montažne pasarele.
Transportni cjevovod od zasunskog okna do usisnog bazena distribucijske crpne stanice
Tlačni cjevovod GRP Ø 800 duljine 356,5 m povezuje zahvatnu građevinu i objekt distribucijske crpne stanice. Cijev se ubetonirava u zahvatne građevine, okno sa zapornicama i usisni bazen u objektu crpne stanice odgovarajućim priključnim komadima prema projektu. U nastavku su detaljnije opisani dijelovi transportnog cjevovoda i način ugradnje.
Trasa tlačnog voda crpne stanice
Transportni cjevovod odnosno tlačni vod crpne stanice položiti će se od zasunskog okna crpne stanice do usisnog bazena distribucijske crpne stanice i to po platou inundacijskog pojasa korita rijeke Dunav. Tlačni vod čini dionica unutar armiranobetonskog okna zasunske komore gdje su smještene fazone i armature i dionica trase cjevovoda ukopana u inundacijskom pojasu korita rijeke položene okomito na smjer tečenja vode.
Odabir cjevne i fazonske opreme te priključenje na sustav crpne stanice
U okviru crpne stanice odabrane su dvije pumpe sa max. pojedinačnom protokom od Qmax.= 560 l/s, i brzinu strujanja od v= 1,1 m/s. Predviđeni rad pumpi je u režimu jedna radna i jedna rezervna (1+1), te pumpe neće raditi u paralelnom radu. Za usvojene hidrauličke uvjete  odabran je profil tlačnog voda DN 800 mm.
Kao cijevni materijal odabrane su poliesterske cijevi nosivosti SN 10 000 za PN 10 bara. Cijevi su vanjskog promjera 820 mm sa debljinom stjenke e=20 mm te je unutarnji promjer 780 mm.
Početni dio tlačnog voda smješten je u armiranobetonskoj građevini zasunske komore gdje se dva izlazna cjevovoda sa pumpi spajaju u zajednički tlačni vod. Ukupna dužina zajedničkog tlačnog voda iznosi 356,5 m.
Prvi dio tlačnog voda smješten unutar zasunske komore priključuje se na dolazni cjevovod sa pumpi na leptirasti elektromotorni zasun putem prirubničkog spoja. Fazonska oprema unutar zasunske komore nije tipska već će se izraditi prema shemama od poliesterskih cijevi od kojih je predviđen i ostali dio tlačnog cjevovoda. Spoj svih fazona unutar zasunske komore predviđen je na prirubnicu. Od fazona predviđeno je ugraditi dva luka od 45°, dvostruku simetričnu račvu od 90°/135° i tri ravna komada pojedinačne dužine 1000 i 1300 mm.
Sidrenje cjevne i fazonske opreme u zasunskoj komori
Sidrenje lukova predviđa se izvesti armiranobetonskim blokovima koji će se sidriti u podnu ploču i stjenke okna zasunske komore. Sidrenje račve predviđeno je sidriti betonskim blokom povezanim sa temeljnom pločom okna. Nakon spajanja na zajednički tlačni vod tlačna cijev prolazi kroz betonsku stijenku okna zasunske komore gdje je potrebno ugraditi uzidni komad sa prstenastim proširenjem u širini armiranobetonske stijenke okna. Dimenzije sidrenih blokova definirane su prema statičkom proračunu za radni tlak od 2,5 bara i ispitni tlak od 7 bara i prikazane su u grafičkom djelu projekta kao detalji.
Polaganje cjevovoda po trasi od zasunske komore do usisnog bazena
Nakon zasunskog okna predviđeno je polaganje cijevi po trasi u iskopani rov dubine prema uzdužnom profilu cjevovoda. Dubina iskopa kreće se u rasponu od 0,6 - 2,7 m. Cjevovod ne prati liniju terena već je položen u padu kako bi se omogućilo njegovo pražnjenje u zimskom periodu. Cijev se predviđa položiti na pripremljenu posteljicu od čistog kamenog materijala granulacije do 0-32 mm koji je potrebno nakon planiranja uvaljati prije polaganja betonskih nivelirajućih pragova. Zatrpavanje cijevi izvesti će se istim materijalom do visine 30 cm iznad tjemena cijevi. Kao zaštita kamene obloge od ispiranja sitnih frakcija predviđena je izrada omotača od geo tekstila oko obloge cijevi. Širina rova u dnu predviđena je 165 cm. Niveliranje cijevi vršiti će se preko betonskih pragova a predviđena su dva praga visine 15 cm za svaku cijev kako bi se dobio slobodan prostor za montažu cjevne spojnice.
Sidrenje cijevne i fazonske opreme uzduž trase i na lomovima
Na trasi cjevovoda predviđena su dva vertikalna loma koje je potrebno sidriti sidrenim blokovima i to na stac. 0+236,23 i stac 0+248,47. Prema statičkom proračunu rezultanta sile na vertikalnom lomu iznosi 140,5 kN te je betonskim sidrenim blokom predviđeno osigurati stabilnost cjevovoda na lomu. Veličina betonskog bloka dana je kao detalj u grafičkom djelu projekta za svaki lom posebno. Na ravnim dijelovima cjevovoda predviđeno je sidrenje cjevovoda arm. bet. pregradama na svakih 12 m odnosno na svaku drugu cijev. Sidrenje cjevovoda kao i zasipavanje cjevovoda osim na spojevima potrebno je kao opterećenje izvesti prije probe ispitivanja cjevovoda na vodonepropusnost.
Kako je dio trase cjevovoda položen plitko te na pojedinim dijelovima tjeme cijevi strši izvan postojećeg terena, predviđeno je nakon zatrpavanja rova i zaštite cijevi kamenom oblogom izvesti nasip. Nasip će se izvesti kao nadsloj od općeg kamenog materijala u visini od 1 m iznad tjemena. Nasip će se izvesti u širini krune od 3 m i završno poplanirati kamenom jalovinom u sloju deblj. 10 cm.
Gradilišna prometnica i okretni plato
Pristup zasunskom oknu omogućen je gradilišnom prometnicom čija se os proteže u pravcu paralelno sa transportnim cjevovodom do platoa crpnog bazena, ukupne dužine cca 350 m, na osnoj udaljenosti od 8 do 27,5 m od transportnog cjevovoda.
U uzdužnom smislu niveleta je prilagođena terenskim visinskim uvjetima.
Neposredno prije zasunskog okna urediti će se plato dimenzija 20 × 20 m koje će služiti kao okretište dizalice za montažu / demontažu pumpi.
Karakteristični poprečni profil gradilišne prometnice ceste i okretnog platoa sastoji se od kolnika širine 4 m i dvije bankine (ili berme) širine po 0,5 m
Kolnička konstrukcija sastoji se od  jednog sloja:
· nevezani drobljeni kameni materijal 0/63 mm 	d = 25 cm
Nosivost posteljice CBR iznosi 10 %.
Pokosi usjeka izvode se u nagibu 1:2, dok je za pokose nasipa predviđen nagib 1:3 uz izradu obloge humusom u sloju debljine 20 cm.
[bookmark: _Toc116383588]Strojarska oprema
Koncepcija tehničkog rješenja
Unutar čeličnog pilota promjera NO1500 (1.524x20 mm) ugrađena je čelična šavna cijev promjera NO800 (813x14,2 mm) unutar koje je smještena pilonska pumpa.
Na dnu pumpe, na donjem kraju cijevne kolone, kod usisa, postavljen je pripadajući dosjedni prsten (isporučuje se uz pumpu) na koji pumpa kod ugradnje „sjedne“.
Ispod usisa pumpi, na udaljenosti od 0,4 metra, na betonskoj podlozi ugrađeni su antikavitacijski stošci kako je to prikazano u nacrtnoj dokumentaciji.
Dotok vode u pilot osiguran je preko dva otvora, izrađena od čelične šavne cijevi, svaki promjera NO900 (914x10 mm), zaštičeni mrežicom oka 20 mm.
Otvori za dotok vode okrenuti su u smjeru nizvodnog toka rijeke, svaki pod kutom od 45o u odnosu na nizvodnu os pitota.
Centar otvora za dotok vode nalazi se na koti +73,73 metra.
Dno pumpe je pozicionirano na koti +70,52 metra.
Ispod usisnih otvora ugrađene se četri vertikalne čelične lamele kako bi osigurali umirivanje toka vode koja se mora s više kote spustiti u pilotu na nižu kotu gdje se nalazi usisni dio pilonske pumpe.
Nije potrebno nikakvo dodatno sidrenje pumpe u cijevi poradi velike težine pumpe koja je dovoljna da je drži na mjestu.
Ovo omogućuje vrlo jednostavnu montažu/demontažu pumpe dizalicom odgovarajuće nosivosti.
Čelična šavna cijev promjera NO800 (813x8 mm) ovješena je odnosno pričvršćena na armirano-betonskoj naglavnici.
U nastavku cijevi ugrađen je pripadajući T komad s poklopcem kroz koji služi za unošenje odnosno izvlačenje pumpe.
Obzirom da imamo dva čelična pilota s integriranim niskotlačnim pilonskim pumpama unutar pilota do obale vode se dva neovisna cijevna sustava gore opisana.
Nakon nepovratnog ventila na prirubničkom spoju montira se čelična šavna cijev promjera NO800 (813x8 mm) koja vodi u zaštitnoj čeličnoj šavnoj cijevi promjera NO1200 (1.220x10 mm) do revizijskog okna na obali.
U revizijskim oknima na obali ugrađeni su na svakoj čeličnoj šavnoj cijevi promjera NO800 (813x8 mm) leptirasti ventili (zatvarači) s dvostrukim ekscentrom, promjera NO800, za NP10.
Nakon leptirastih ventila (zatvarača) u reviziskim oknima montiraju se poliesterske tlačne cijevi promjera NO800 mm, SN 10000, za tlak PN 10 bara (iste su obrađene u građevinskom dijelu projekta).
Obje poliesterske cijevi spajaju se u jednu zajedničku cijev promjera NO800 mm koja se vodi do bazena crpne stanice.
Pilonske pumpe
Tehnički opis u nastavku odnosi se na oba sustava pilona jer su sa strojarskog gledišta identični.
Temeljem navedenog parametra te pada tlaka u cjevovodu i ugrađenoj armaturi odabrana je pilonska pumpa, sljedećih karakteristika:
· protok Q=560 l/s
· visina dizanja H=16 mVS
· nominalna snaga P2=132 kW
· broj okretaja 950 o/min
· napajanje 3x400 V, 50 Hz
· jakost struje I=239 A
· startna jakost struje I=1.434 A
· hidraulička efikasnost 86,5%
· efikasnost motora 91,9%
· tip radnog kola – kanalno
· materijal radnog kola – nodularni lijev GCD 450
· materijal kućišta pumpe – sivi lijev GG 25
· materijal kućišta motora – sivi lijev GG 25
· materijal vratila pumpe – nehrđajući čelik 1.4308
· temperaturni uvjeti za rad pumpe su do 0OC do 40OC
Pumpa je opremljene sljedećim zaštitnim sustavima:
· monitoring temperature gornjeg ležaja (Pt100 senzor)
· monitoring temperature donjeg ležaja (Pt100 senzor)
· monitoring temperature namotaja motora (Pt100 senzor)
· monitoring prodora vode u prostor motora
· monitoring prodora vode u priključnu kutiju kabela
Potopljena pilonska pumpa ima integriran elektromotor i hidrauličku jedinicu u kompaktan i učinkovit uređaj.
Ovaj tip pilonske pumpe namijenjen je za crpljenje velike količine sirove vode tj. vode s manjim sadržajem pijeska i mulja.
Proizvođač pumpe mora dostaviti karakteristike pumpe prikazane na Q-H dijagramu gdje je prikazana krivulja ulazne snage, snaga na vratilu, ukupna učinkovitost, hidraulička učinkovitost, netto pozitivna usisna visina (NPSH), radna točku te točna vrijednosti učinkovitosti i snage u radnoj točki.
Za zaštitu od korozije i abrazije pumpe su premazane epoksidnim premazom debljine premaza minimalno 150 mikrona.
Napajanje i upravljanje
Napajanje pumpi vrši se iz elektro ormara ugrađenih u trafo stanici, a nadzor i praćenje dvije identične pumpe pogonjene vanjskim pretvaračima frekvencije preko upravljačkog ormara (riješen u elektrotehničkom  projektu).
Gore navedeni upravljački sustav sastoji se od samostojećeg ormara s ugrađenom mikroprocesorskom kontrolnom jedinicom s LCD zaslonom te svim potrebnim elementima kao što su glavna sklopka, sklopnici, IO moduli i ožičenje.
Sustav sadrži i dva samostojeća pripadajuća pretvarača frekvencije.
Uz sustav se isporučuje i senzor razine za upravljanje radom pumpi te dodatna 4 senzora razine (dva senzora sa vanjske strane pilota, te dva senzora sa unutarnje strane pilota) za zaštitu od rada na suho.
Predviđene pilonske pumpe su frekventno regulirane iz navedenog elektro ormara, na način da se protok vode mjenja ovisno o razini vode u crpnom bazenu.
Za zaštitu pilonskih pumpi od rada na suhom odnosno za regulaciju punjenja bazena u crpnoj stanici predviđena su četiri hidrostatska senzora razine vode (dva senzora sa vanjske strane pilota, te dva senzora sa unutarnje strane pilota).
Preko upravljačkog ormara pumpi može se održavati konstantna razina vode u bazenu ili se može nakon postizanja tražene visine bazena pumpa isključiti te ponovni uključiti kad se razina vode spusti na postavljeni minimum.
Kako je gore opisano osim mjerenja razine vode u crpnom bazenu, mjeri se također razina vode u rijeci, preko ugrađenih hidrostatskih senzora razine vode na vanjskoj strani čeličnog pilota, te razina vode u pilotu, preko ugrađenih hidrostatskih senzora razine vode na unutarnjoj strani čeličnog pilota.
Ta informacija je važna jer se preko nje može podešavati potrebna radna točka pumpe čime se štedi električna energija potrebna za rad pumpe.
Tlačni cjevovodi od crpki do revizijskog okna na obali
[bookmark: _Toc116383589]Elektotehnička oprema
Svu električnu opremu za mjerenje, zaštitu, upravljanje pogonima i daljinsku signalizaciju rada pogona smjestiti u elektro razdjelnik, te ga postaviti u objekt trafostanice uz crpnu stanicu (trafostanica i crpna stanica predmet zasebnog projekta) uz Razdjelnik izvesti u konfiguraciji od više slobodnostojećih čeličnih ormara obojenih epoksi-poliesterskom bojom, u stupnju zaštite IP55.
Napajanje razdjelnika potponih pumpi el. energijom
Prema proračunu, instalirana snaga pogona stanice iznositi će Pi = 1333 kW (radna i rezervna pumpa). Vršna snaga pogona mjerodavna za dimenzioniranje elemenata električne instalacije i priključne mreže iznosit će Pv = 769 kW, s vršnim strujnim opterećenjem IB = 1500 A. Navedeni proračun vrijedi isključivo u slučaju nabave opreme predviđene strojarskim projektom.
Nakon izbora konkretne strojarske opreme (tip i proizvođač opreme), Izvođač je dužan napraviti sve eventualne izmjene i dopune u izvedbenom elektrotehničkom projektu, uključujući reviziju energetske potrebe i priključka.
Priključak na električnu mrežu
Napajanje iz priključnog energetskog polja trafostanice, iz kojeg će se napajati energetsko-upravljački ormar potopnih pumpi sastavni je dio projektne dokumentacije trafostanice.
Kabelski razvod
Napajanje pumpi će se izvesti, za svaku pumpu posebno, kabelima 2x( NYY 3x150 mm2) + 1x NYY-0 1x150 mm2, položenim na kabelske police, od razvodnog ormara potponih pumpi u sklopu NN postrojenja trafostanice do betonskog upornjaka.
Od betonskog upornjaka do armirano betonske naglavnice, položit će se na PČL trasama s poklopcima dim. 300x60 mm, fiksiranih (zavarenih)  na čeličnu zaštitnu cijev cijevovoda.
Upravljanje radom pogona
Upravljanje radom pogona vršit će se preko ugrađene mikroprocesorske kontrolne jedinice sa LCD zaslonom te svim potrebnim elementima kao što su IO moduli i ožičenje koji služi za nadzor i praćenje dvije istovjetne crpke pogonjene vanjskim pretvaračima frekvencije. Uz sustav se isporučuje i senzor razine za upravljanje radom pumpi te dodatna 4 senzora razine (dva senzora sa vanjske strane pilota, te dva senzora sa unutarnje strane pilota) za zaštitu od rada na suho.
[bookmark: _Toc116383590]DISTRIBUCIJSKA CRPNA STANICA (DCS) DALJ, TRAFOSTANICA TS 10(20)/0,4 KV DALJ, USISNI BAZEN, CRPNA STANICA ZA PRAŽNJENJE SUSTAVA, ZASUNSKO OKNO DCS I OKNO MJERAČA PROTOKA
[bookmark: _Toc116383591]Uvod
U sklopu izgradnje sustava navodnjavanja Dalj predviđena je izvedba platoa na koti 89,50 m n.m. na građevnoj čestici k.č. 6725/5, k.o. Dalj, površine 4.718 m2. 
Na platou su smještene sljedeće građevine: 
· Distribucijska crpna stanica koja se sastoji od zgrade crpne stanice i usisnog bazena koji su međusobno dilatirani
· Trafostanica TS Dalj koja se nalazi neposredno uz zapadni zid zgrade crpne stanice 
· Zasunsko okno
· Okno mjerača protoka
· Crpna stanica za pražnjenje sustava
Građevine crpne stanice smještene su na novo formiranoj parceli koja je povezana sa županijskom cestom Osijek – Borovo, pristupnim putom duljine cca 81,3 m. 
Predviđeno je da plato crpne stanice ima asfaltni zastor zbog manipulacije vozilima kod montaže i demontaže opreme crpne stanice. Predviđena su dva parkirna mjesta. Dimenzije asfaltnog dijela platoa su 40 x 46 m. 
Pristupni put ima također asfaltni zastor širine 5 metara jednostrešnog pada od 2,5 %. Odvodnja asfaltiranog dijela platoa i pristupnog puta predviđena je odvodnim kanalom uz rub puta i platoa.
Na udaljenosti cca 2550 m od zgrade crpne stanice sagraditi će se pivot trafostanica.
[bookmark: _Toc116383592]Tehnički opis
Uklanjanje postojećih građevina i način zbrinjavanja građevinskog otpada
Pripremni radovi uređenja terena uključuju uklanjanje rastlinja, sloja humusa debljine do 0,5 m i uklanjanje postojećih građevina.
Uklanjanje građevine ne utječe na stabilnost okolnih građevina.
S građevnim otpadom nastalim uklanjanjem građevine mora se postupati sukladno odredbama Zakona o gradnji (NN 153/13, 20/17, 39/19, 125/19)  i posebnog zakona koji uređuje gospodarenje otpadom.
Izgradnja platoa
Nakon uklanjanja postojećih građevina, sa preostale površine potrebno je ukloniti sloj humusa i površinskog sloja tla u debljini od 0,5 m i nasipati 1,5 m šljunčanog materijala čime se formira plato viši cca 1 m od kote postojećeg terena.
Konačna kota uređenog platoa iznosi 89,5 m n.m.
Nakon uklanjanja površinskog sloja tla, potrebno je urediti temeljno tlo i ispitati njegovu stišljivost, sve prema zahtjevima definiranim u Programu kontrole i osiguranja kvalitete, važećim zakonima i pravilnicima.
Na temeljno tlo se postavlja geotekstil 400 g/m2. Geotekstil mora zadovoljavati sve uvjete navedene u OTU poglavlje 2-08.4.2 Zahtjevi i tehnički uvjeti za odabir geotekstila.
Nasip od kamenog materijala - šljunak potrebno izraditi u slojevima debljine od 20 do 30 cm. 
Materijal nasipa mora zadovoljavati uvjete propisane „Općim tehničkim uvjetima za radove na cestama“ OTU II 2-09.3.
Slojevi nasipa se zbijaju vibrovaljcima ili vibronabijačima do tražene kvalitete ugradnje(Sz≥100%, Ms≥40 MN/m2). 
Nakon kontrole stupnja zbijenosti, ravnosti površine, debljine, visine, položaja i nagiba nevezanog nosivog sloja nadzorni inženjer će odobriti izvedbu nosivog sloja od asfaltbetona (AC 22 base) na cesti i parkiralištu te nakon toga i izvedbu habajućeg sloja od asfaltbetona (AC 11 surf).
[bookmark: _Toc96355443]Zgrada distribucijske crpne stanice Dalj
Zgrada distribucijske crpne stanice je djelomično ukopani armiranobetonski objekt vanjskih tlocrtnih dimenzija 22,9 x 12,5 m, tlocrtne površine 290,85 m2. 
Građevina ima jednu etažu. 
Kota nasutog terena nalazi se na cca +89,5 m nadmorske visine kako je prikazano u grafičkim prikazima.
Najviša točka građevine nalazi cca 9,55 m iznad razine uređenog platoa.
Temeljna ploča građevine je promjenjive debljine. Uz vanjske nosive zidove debljina temeljne ploče iznosi 80 cm. Na tom dijelu temeljne ploče, debljina se lokalno smanjuje na 40 cm čime se formiraju kanali za polaganje kabela.
U središnjem dijelu crpne stanice, temeljna ploča je lokalno podebljana na 120 cm, kako bi se kroz nju ostavili koridori za polaganje vodovodnih cijevi. Na mjestu polaganja cijevi, debljina temeljne ploče iznosi 40 cm čime je osigurana slobodna visina od 80 cm za polaganje cijevi u kanal koji se prekriva, čime je omogućena komunikacija po čitavoj površini temeljne ploče. 
Debljina svih armiranobetonskih vanjskih zidova iznosi 50 cm. 
Završna obrada unutarnjih zidova izvest će se vapneno cementnom žbukom i bojanjem dok se završna obloga poda izvodi kao industrijski pod.
Krovište je jednostrešno izvedeno kao armiranobetonska ploča debljine 20 cm.
Nosiva stropna ploča oslanja se na nosive grede b/h = 40/70 cm, koje se nalaze na osnom razmaku od 320 cm. Nagib krova je 10 % sa završnim pokrovom od trapeznog lima.
Slojevi krovne konstrukcije prikazani su na nacrtima.
Fasada je ETICS sustav s fasadnim s kamenom vunom debljine 10 cm i završnom silikatnom žbukom, tj. sustav koji se sastoji od negorivih materijala.
U zgradi distribucijske crpne stanice smještena je sva oprema od usisne i tlačne armature, crpnih agregata, kompenzacijske posude, separatora pijeska te automatike i prateće opreme. 
Predviđena je ugradnja ukupno tri crpke (2 radne i 1 rezerva) ukupnog kapaciteta 560 l/s te hidrostanice. Za dobavu do 100 l/s koristi se hidrostanica, od 100 do 300 l/s radi jedna crpka, dok za dobavu od 300 l/s do 560 l/s rade dvije crpke.
U unutrašnjosti objekta smještena je podestna ploča čija je gornja kota 6 cm uzdignuta od razine okolnog terena, te dvokrako stubište kojim se pristupa prostoru crpne stanice čija je kota predviđena 2,6 m niže od podestne ploče. Podestna ploča debljine 25 cm je smještena na sjevernom dijelu zgrade. Djelomično je oslonjena na zidove i na 2 stupa dimenzija 30 × 30 cm. 
Stubište je dvokrako, širine kraka 1,2 m, debljine ploče 20 cm te dimenzija stuba 16,25/30 cm. Stubište završava na temeljnoj ploči gdje je smještena većina hidrotehničke opreme. Temeljnu ploču je predviđeno izvesti na sloju podložnog betona debljine 15 cm na koji se izvodi hidoizolacija i sloj ekstrudiranog polistirena (XPS) d=10 cm. Stupanj tlačne čvrstoće ekstrudiranog polistirena (XPS) ispod temeljne ploče 500 kPa tj. tlačna čvrstoća pri 10 % deformaciji CS (10/Y) iznosi 500 kPa prema HRN EN 13164 ili jednovrijedno.
Transport opreme crpne stanice unutar zgrade je omogućen pomoću dizalice nosivosti 5 tona (50 kN) koja je smještena na kransku stazu. Šine krana kontinuirano naliježu na armiranobetonske istake dimenzija 40/50 cm, smještene uz zapadni i istočni zid.
[bookmark: _Toc96355444]Usisni bazen
Zahvat vode za potrebe SN Dalj vrši se u rijeci Dunav, te se tlačnim cjevovodom dovodi do usisnog bazena. Bazen je armiranobetonska građevina pravokutnog tlocrtnog oblika, dimenzija 22,7 × 10,45 m + 2,5 × 6,1 m. 
Dovodni tlačni cjevovod spojen je sa bazenom za umirenje vode dužine 5,5 m i širine 5,1 m. Iz spomenutog bazena voda se ravnomjerno preljeva u dva pravokutna taložnika, svaki svijetle duljine 7,9 m i širine 3 m.
Nakon prolaska kroz pravokutne taložnike, voda se preljeva u crpni bazen svijetle dužine 6,05 m i širine 21,7 m. 
Ukupna godišnja količina suspendiranoga nanosa koja će se pojaviti u CS Dalj iznosi 42.248,74 kg, odnosno 26,64 m3 .
Na kraju sezone navodnjavanja voda koja se nalazi u spomenutim objektima će se istaložiti, te se dio volumena vode između kota 89,6 m n.m i 88,0 m n.m (dubine 1,6 m) može se ispustiti u crpnu stanicu za pražnjenje te crpiti u Dunav.
Bazen se izvodi od vodonepropusnog betona C30/37, koji se mora izvesti prema smjernicama za izvedbu sustava "bijele kade".
Na unutrašnjim plohama bazena koje su u stalnom dodiru sa vodom – gornja ploha temeljne ploče i zidova potrebno je izvesti hidroizolacijsku membranu. Hidroizolacijska membrana se izvodi dvokomponentnom kiselootpornom, visoko elastičnom membranom na bazi cementnog morta i sintetičkih polimera za brtvljenje, u dva sloja, ukupne debljine 2 mm, sve prema uputama proizvođača sustava hidroizolacijske membrane.    
Dio bazena se temelji 3,2 m ispod kote budućeg platoa, a dio 3,7 m ispod kote platoa. Debljina temeljne ploče iznosi 60 cm, podložnog betona 15 cm, vanjskih zidova bazena 50 cm, unutrašnjih zidova 40 cm.
Zapadni armiranobetonski zid debljine 50 cm pozicioniran neposredno uz zid zgrade crpne stanice i kroz njega prolaze cjevovodi usisnih crpki. 
Krovna ploča bazena izvodi se od vodonepropusnog armiranog betona u padu.
Krovna armiranobetonska ploča je promjenjive debljine od minimalno 25 cm uz istočni zid bazena, do 38 cm uz zgrade crpne stanice čime je ostvaren minimalni pad krovne plohe od 1 %. Stropnu ploča iznad dijela građevine gdje se nalazi crpni bazen podupiru armiranobetonske stropne grede ukupne visine jednake 40 cm + debljina stropne ploče, na osnom razmaku 275 cm.
Maksimalna radna razina vode u bazenu iznosi +89,75 m, a minimalna +88,5 m. Minimalnom radnom razinom osigurana je potpuna potopljenost usisnih cjevovoda crpki.
Na istočnom zidu bazena se nalaze dva otvora prekrivena finom rešetkom koja omogućuju izlazak vode iz bazena u slučaju kvara kontrolnih mehanizama na crpkama i konstantnog pritoka vode tj. prekoračenja maksimalne radne razine vode.
Na usisnom bazenu i preljevnoj komori se izvode ispusti promjera DN 100 mm za pražnjenje bazena.
U stropnoj ploči se nalaze 1 otvor svijetlih dimenzija 80 × 80 cm i 4 otvora svijetlih dimenzija 240 x 160 cm kojim se omogućuje ulazak u bazen. 
Jedan otvor svijetlih dimenzija 240 × 160 cm je smješten iznad bazena za umirenje vode. Jedan otvor svijetlih dimenzija 240 x 160 cm iznad jedne taložnice. Iznad druge taložnice također se nalazi otvor svijetlih dimenzija 240 x 160 cm. Iznad prostorije usisnog bazena nalazi je jedan otvor svijetlih dimenzija 240 x 160 cm i jedan otvor svijetlih dimenzija 80 × 80 cm.
U bazen se spušta koristeći penjalice od inox čelika EN 1.4404 ili jednakovrijedn Ø 20 mm, dimenzija 400 × 160 mm, na međusobnom razmaku 300 mm. Čelična šipka penjalice izvan betona ima duljinu 400 mm paralelno sa zidom u koji je naknadno usidrena, te 160 mm od površine betona do osi gazišta.
U betonski zid se sidri naknadno pomoću dvokomponentne smole. Minimalna duljina sidrenja u beton iznosi 150 mm čime su definirani krakovi jedne šipke penjalice od 310 + 400 + 310 mm.
Trafostanica (TS) Dalj
Neposredno uz zapadni zid zgrade crpne stanice nalazi se trafostanica tlocrtnih dimenzija 10,9 × 7,9 m u kojoj se nalaze transformatori i sustav za upravljanje crpnom stanicom. Visina zgrade iznosi 5,2 m iznad kote uređenog platoa.
Dimenzije trafostanice uvjetovane su potrebnim prostorom za smještaj opreme. Ispod podne ploče potrebno je osigurati prostor za prolaz kabela. 
Stoga se zgrada izvodi na temeljnoj ploči debljine 40 cm, dok je podna ploča debljine 25 cm. Svijetla visina od 1,15 m između temeljne ploče i podne ploče omogućuje nesmetano polaganje kabela od transformatora do pozicije izlaska iz zgrade trafostanice.
U prostor za polaganje kabela se spušta koristeći penjalice od inox čelika EN 1.4404 ili jednakovrijedno Ø 20 mm, dimenzija 400 × 160 mm, na međusobnom razmaku 300 mm. Čelična šipka penjalice izvan betona ima duljinu 400 mm paralelno sa zidom u koji je naknadno usidrena, te 160 mm od površine betona do osi gazišta.
U betonski zid se sidri naknadno pomoću dvokomponentne smole. Minimalna duljina sidrenja u beton iznosi 150 mm čime su definirani krakovi jedne šipke penjalice od 310 + 400 + 310 mm.
Završna obrada podova izvest će se kao industrijski pod na cementnom estrihu. 
Završna obrada unutarnjih zidova izvest će se vapneno cementnom žbukom i bojanjem.
Fasada je ETICS sustav s kamenom vunom debljini 10 cm i završnom silikatnom žbukom tj. sustav koji se sastoji od negorivih materijala.
Izrada ETICS fasadnog sustava na vanjskim zidovima, podgledima i čelu terase od kamene mineralne vune sa svim potrebnim međuslojevima i materijalom za pričvršćenje prema HRN EN 13499 ili jednakovrijedno i HRN EN 13500 ili jednakovrijedno. 
Fasadni sustav se izvodi u svemu prema tehničkoj uputi i uz kontrolu tehnologa fasadnog sustava. 
Zasunsko okno DCS
Zasunsko okno je ukopano u plato. U oknu su smješteni odgovarajući fazonski komadi i armature (zasuni).
Izvodi se od armiranog betona C30/37. Tlocrtne dimenzije okna su 400 × 400 cm, a visina 300 cm. Dimenzije temeljne ploče 400 × 400 cm, debljine 40 cm.
Okno mjerača protoka
Okno mjerača protoka ukopano je u plato. U oknu su smješteni odgovarajući fazonski komadi i elektromagnetski mjerač protoka.
Izvodi se od armiranog betona C30/37. Tlocrtne dimenzije okna su 400 × 400 cm, a visina 300 cm. Dimenzije temeljne ploče 400 × 400 cm, debljine 40 cm.
Revizijsko okno RO1
Revizijsko okno RO1 je okopano u plato. 
U oknu su smješteni odgovarajući fazonski komadi i armature (zasuni) koji omogućuju pražnjenje usisnog bazena.
Svijetle dimenzije okna iznose a × b × h = 220 × 300 × 220 cm.
Vanjske tlocrtne dimenzije okna su 300 × 380 cm, a visina 300 cm.
Dimenzije temeljne ploče 380 × 300 cm, debljine 40 cm.
Crpna stanica za pražnjenje sustava
Nakon završetka sezone navodnjavanja potrebno je ispustiti vodu iz sustava distribucijske crpne stanice. Voda iz tlačnog sustava distribucijske crpne stanice ispušta se cjevovodom DN200 PN10 u crpnu stanicu za pražnjenje sustava.
Prije pražnjenja crpnog bazena potrebno je izvršiti vizualni pregled. Ukoliko se utvrdi da u bazenu postoji talog suspendiranog nanosa potrebno je angažirati tvrtku koja je ovlaštena za zbrinjavanje otpadnih voda da isprazni bazen te zbrine nanos sukladno propisima.
Cjevovod za pražnjenje sustava
Od crpne stanice do izljevne građevine u Dunav polaže se cjevovod duljine cca 410 m, od PEHD-a DN 225, NP 10 bara.
Za izvedbu cjevovoda odabrane su vodovodne polietilenske cijevi DN 225 mm. Međusobno spajanje cijevi izvodi se pomoću elektrofuzijskih spojnica. 
[bookmark: _Toc116383593][bookmark: _Toc510717314]Strojarska oprema
[bookmark: _Toc510717303][bookmark: _Toc96355458]Distribucijska crpna stanica (DCS)
[bookmark: _Toc510717304]U zgradi crpne stanice smještena je sva oprema od usisne i tlačne amature, crpnih agregata, kompenzacijske posude te automatike i prateće opreme.
Predviđena je ugradnja ukupno tri crpki (2 radne i 1 rezerva) ukupnog kapaciteta 560 l/s te hidrostanica. Za dobavu do 100 l/s koristi se hidrostanica, od 100 do 300 l/s uvijek radi jedna crpka, dok za dobavu od 300 l/s do 560 l/s rade dvije crpke tako da je za cijelo radno područje osigurana dovoljna rezerva.
Tlačni cjevovodi iz crpnih agregata dovode se u glavni tlačni cjevovod DN600, PN10 koji dolazi do zasunskog okna DCS.
Za potrebe montaže i demontaže opreme u distribucijskoj crpnoj stanici predviđena je ugradnja jednogredne mosne dizalice nosivosti 50 kN (5 t).
Dimenzije tlačnih čeličnih cjevovoda unutar crpne stanice odabrani su prema ulaznim i izlaznim priključcima crpki uz uvažavanje optimalnih brzina unutar njih. 
Obzirom na kratke dionice cjevovoda unutar crpne stanice, te znatne dimenzije izlaznog cjevovoda, ove brzine su prihvatljive sa hidrauličkog stanovišta.
Oprema crpne stanice sastoji se od crpki, fazonskih komada i armatura (leptirasti zatvarači, nepovratne zaklopke, montažno-demontažni komadi i sl.), čeličnih cijevi DN250, DN350, DN400, DN500, DN600 PN10 opreme za potpuni automatski rad i kontrolu crpne stanice, kranske staze za montažu i demontažu crpki, te prateće opreme.
Na izlaznom profilu tlačnog cjevovoda DN600 u oknu mjerača protoka predviđa se ugraditi ultrazvučni mjerač protoka za velike protoke, dok za male protoke do 100 l/s  ( kada radi hidrostanica) iza same hidrostanice na tlačnom vodu DN250 PN10  predviđa se ugradnja elektromagnetnog mjerača protoka.
Svi predviđeni cjevovodi, fazonski i armaturni komadi unutar crpne stanice, dimenzionirani su na nazivni tlak od 10 bara.
Zahvat vode za crpke
Zahvat vode za potrebe SN Dalj vrši se u rijeci Dunav, te se tlačnim cjevovodom dovodi do crpne stanice Dalj. Obzirom da se u zahvatnoj građevini ne vrši obrada vode (uklanjanje suspendiranog nanosa), spomenuto je potrebno napraviti u crpnoj stanici.
Dovodni tlačni cjevovod spojen je sa bazenom za umirenje vode. Iz spomenutog bazena voda se ravnomjerno preljeva u dva pravokutna taložnika. Nakon prolaska kroz pravokutne taložnike voda se preljeva u usisni bazen. 
Maksimalna radna razina je na koti 89,75 m n.m. a mimalna na koti 88,75 m n.m. Korisni volumen usisnog bazena iznosi 131 m3.
Nivo sigurnosnog isključenja crpki distribucijske crpne stanice je na koti 88,25 m n.m.
[bookmark: _Toc510717305]Crpke
Predviđena je ugradnja ukupno tri crpke (2 radne i 1 rezerva) ukupnog kapaciteta 560 l/s. Do protoka 300 l/s uvijek radi jedna crpka, dok za dobavu od 300 l/s do 560 l/s rade dvije crpke tako da je za cijelo radno područje osigurana dovoljna rezerva. 
Predlaže se rotacija rada svih crpki (radne i rezervne), radi jednakog trošenja i povećanja vijeka trajanja crpki.
Prema zahtjevima tlaka u cijevnoj mreži, terenskim prilikama na lokaciji obuhvata, kao i tipu zahvata vode, odabrane su crpke protoka Q = 300 l/s kod visine dizanja H =60 m.
Predviđene su centrifugalne crpke s horizontalnim elektromotorima, usisna i tlačna prirubnica su postavljene horizontalno u liniji tzv. (In line crpke). Crpke su s elektromotorom povezane elastičnim spojnicama. Crpke su učvršćene na armirano betonsko postolje, odnosno temelj. Crpke su pričvršćenje na temeljne okvire koje osigurava dobavljač opreme.
Crpke moraju biti potpuno dinamički izbalansirane za minimum vibracija. 
Nazivni otvori ulaznih prirubnica su: DN300 PN10, a izlaznih prirubnica su DN250, PN10. 
Izvedba crpki je lijevano-željezna, standardnog stupnja zaštite od korozije.
Svi crpni agregati opremljeni su manometrima s priključnom garniturom na izlaznom kućištu, sa skalom od 1-25 bara.
Odabrane su slijedeće crpke i elektromotori slijedećih karakteristika:
Crpke:  (3 komada: 2 radne + 1 rezerva) 
[bookmark: _Toc510717307]Hidrostanica
Hidrostanica je zasebni sustav crpki 3 radne crpke + 2 rezervna koje pokrivaju područje dobave od 0-100 l/s.
Crpke imaju svoj usisni i tlačni kolektor DN250, NP16.
Hidrostanica pokriva male količine dobave i služi kao zaštita glavnih crpki koje ako bi radile u tom području bile izložene trošenju i smanjila bi se značajno njihova trajnost i pouzdanost.
Odabrana je hidrostanica slijedećih karakteristika: 
Hidrostanica:  (1 komad:  5 pumpi 3+2 ) 
· Nazivni protok: 0 - 100 l/s
· Nazivna visina: 85 - 62 m
· potpuno automatski uredaj za povišenje tlaka prema DIN 1988, EN 806 ili jednakovrijedno, u kompaktnoj izvedbi.
· Radni medij: riječna voda.  Volumni protok 100 l/s. Visina dizanja 62 m
· Izvedba sustava Uredaj s više crpki (paralelni rad)
· Maksimalni tlak sustava 16,00 bar.  Broj crpki 5.  Broj stupnjeva 3
· Izvedba prirubnice, tlacna strana  EN 1092-1 / 21/B1 / DN 250/ PN 16 ili jednakovrijedno
· Izvedba prirubnice, usisna strana  EN 1092-1 / 21/B1 / DN 250/ PN 16 ili jednakovrijedno
· Frekvencija 50 Hz, napon 400 V, snaga motora P2 22,00 kW, Maksimalna nazivna struja 50,7 A
· Broj okretaja 2897 rpm. Broj polova motora 2. Mehanicka zaštita motora IP 55. Vrsta struje Trofazni (3~)
· Stupanj ucinkovitosti motora IE4 prema IEC 60034-30 Ed.2, (2016) ili jednakovrijedno. Ukupna prikljucna snaga 184,40 kVA
· Izvedba materijala: Rotor (230) Materijal CrNi-celik 1.4301 ili jednakovrijedno. Spiralno kucište (102) Materijal CrNi-celik 1.4301 ili jednakovrijedno
· Cijev razdjelnika, Materijal CrNi-čelik 1.4301 ili jednakovrijedno. Temeljna ploča, Materijal čelik ST, ili jednakovrijedno
Elektromotor i crpka čine jednu jedinstvenu cjelinu, nema spojke nego je kolo rotora na  vratilu elektromotora.
Pogon je predviđen preko frekvencijskih pretvarača koji su ugrađeni u upravljački sklop na elektromotoru te se na taj način omogućuje pokretanje samih crpki uz otvoreni leptirasti zatvarač, kao i regulacije brzine vrtnje odnosno osiguranje referentnog tlaka u cijevovodima sustava navodnjavanja.
2.2.4.2 [bookmark: _Toc510717310][bookmark: _Toc96355459]Kompenzacijska tlačna posuda
Neophodan element u ovakvom tlačnom sustavu svakako je i sustav kompenzacije tlaka koji se predlaže riješiti tlačnom kompenzacijskom posudom proračunatog kapaciteta.
Tlačna posuda služi prvenstveno za zaštitu crpki od hidrauličkog udara uslijed naglog prestanka rada crpki, pri čemu se u cjevovodu stvara nagli podtlak.
Tlak u tlačnoj posudi je jednak radnom tlaku koji održava tlačna sklopka , a to je 5 bara, ako dođe do smanjenja tlaka tada se uključuje kompresor.
Tehnički podaci su:
· Promjer					1500 mm
· Visina						3854 mm
· Volumen					6000 l
8. Crpna stanica za pražnjenje sustava
[bookmark: _Toc510717315]Crpna stanica za pražnjenje cjevovoda je armiranobetonsko okno svijetlih dimenzija 2,3 x 2,3 x 5,6 m. Korisni vulumen crpnog bazena iznosi cca 5 m3.
Za prebacivanje vode iz crpne stanice za pražnjenje cjevovoda i crpnog bazena u Dunav predviđen je cjevovod dužine cca 410 m. 
Na dnu crpnog bazena smještene su dvije muljne crpke. Crpke su potopnog tipa tj. uronjene u tekućinu. Crpke se montiraju i demontiraju na način da se spuštaju po vodilicama od dvije cijevi do stacionarnog tlačnog voda koji polazi od donjeg koljena koji prihvaća (zakači) crpku te crpka svojom težinom brtvi spoj sa tlačnim vodom. Napajanje i upravljane crpkama vrši se iz prostorije elektroenergetskog postrojenja TS Dalj. 
Potopne crpke:   2  komada
Odabrane su crpke slijedećih karakteristika:
· Crpka s podvodnim motorom kao uspravni, uronjeni blok
· agregat za mokru ugradnju, jednostupanjski, s trofaznim
· motorom prema VDE smjernicama.
· Volumni protok 5,000 l/s
· Visina dizanja 13 m
[bookmark: _Toc96355463][bookmark: _Toc116383594][bookmark: _Toc482339828]Elektrotehnička oprema
[bookmark: _Toc478808072][bookmark: _Toc96355464]TS 10(20)/0,4 kV Dalj
Za potrebe napajanja električnom energijom potrošača sustava navodnjavanja Dalj predviđena je izgradnja transformatorsku stanicu TS 10(20)/0,4 kV Dalj s ukupnom instaliranom snagom 1x1250 kVA.
[bookmark: _Toc478808073]Priključak TS 10(20)/0,4 kV Dalj na distributivnu elektroenergetsku mrežu
Sukladno koncepciji SN mreže i Prethodnoj elektroenergetskoj suglasnosti HEP-a (Ur. broj: 400900101/6363/16GK, 25.07.2016.), predmetna transformatorska stanica TS 10(20)/0,4 kV Dalj će se spojiti podzemnim SN kabelima tipa i presjeka NA2XS(F)2Y 3x(1x150/25 mm2), 12/20 kV od postojećeg ŽRS u trasi DV 10(20) kV.
[bookmark: _Toc478808074]Oprema TS 10(20)/0,4 kV Dalj
U TS 10(20)/0,4 kV predviđa se ugradnja slijedeće opreme:
· SN postrojenja
· mjerni ormarić s brojilom za očitanje potrošnje električne energije (na fasadi)
· Energetskog transformatora snage 1250 kVA;
· NN postrojenja za napajanje elektrotehničke opreme sustava navodnjavanja
Ugradnja opreme TS 10(20)/0,4 kV Dalj je predviđena u tri odvojene prostorije:
· Transformatorska komora za smještaj energetskog transformatora snage 1250 kVA,
· Prostorija susretnog postrojenja za smještaj SN opreme - HEP-ov dio (oprema susretnog postrojenja je u obvezi HEP-a). 
· Prostorija elektroenergetskog postrojenja za smještaj SN opreme (korisnikov dio) postrojenja
· NN opreme i opreme sustava nadzora i upravljanja.
[bookmark: _Toc478808077][bookmark: _Toc96355465]Distribucijska crpna stanica Dalj (DCS Dalj)
Distribucijska crpna stanica Dalj crpi vodu iz usisnog bazena za sustav navodnjavanja Dalj. Voda se dalje transportira preko glavnog tlačnog cjevovoda i pivota do krajnjih potrošača. Funkcija DCS je osigurati dovoljan tlak u glavnom tlačnom cjevovodu i potrebnu količinu vode za potrebe sustava navodnjavanja.
[bookmark: _Toc478808078]Crpni agregati
Predviđena je ugradnja ukupno tri crpke (2 radne i 1 rezerva) ukupnog kapaciteta 560 l/s. Do protoka 300 l/s uvijek radi jedna crpka, dok za dobavu od 300 l/s do 560 l/s rade dvije crpke tako da je za cijelo radno područje osigurana dovoljna rezerva. 
Elektromotor i crpka se nalaze na zajedničkoj temeljnoj ploči spojeni sa elastičnom spojkom.
Elektromotor: snage 250 kW 
· P = 250 kW
· n = 1490 1/min
· U = 400V
· I = 430 A
Crpke hidrostatske stanice
Hidrostanica je zasebni sustav crpki 3 radne crpke + 2 rezervna koje pokrivaju područje dobave od 0-100 l/s. Elektromotor i crpka čine jednu jedinstvenu cjelinu, nema spojke nego je kolo rotora na vratilu elektromotora.
Elektromotor: V1 snage 22 kW  5 elektromotora  (3+2)
· P2= 22 kW
· n = 2995 1/min
· U = 400V
· I = 37,6 A
[bookmark: _Toc478808080]Tlačni cjevovodi, armature i fazonski komadi
Leptirsti zatvarači su izvedeni sa elektromotornim pogonom. U slučaju ispada rada crpki najprije se zatvara nepovratna zaklopka, a onda za njom leptirasti zatvarač.
[bookmark: _Toc478808081]Kompenzacijska tlačna posuda
Tlačna posuda osim što služi kao kompenzacija uslijed hidrauličkog udara može poslužiti i kao hidroforska posuda, na način da osigura dio tekućine u tlačni cjevovod kod male potrošnje (0-10 /s) i tako spriječi često uključivanje hidropaka (4,4 - minute).
Tlačna posuda je opremljena armaturom i sigurnosnom opremom PN10, te manometrom mjernog područja 0-25 bara. Mjerenje razine vode u kompenzacijskoj posudi se vrši pomoću nivokaza. Nivokaz je opremljen sa plovkom i dvobojnim listićima koji pokazuju razinu tekućine te tri granične sklopke:
· Sklopka razine – granični prekidači: 3 x MS40 podesivi po želji korisnika, 
SPDT 250VAC/VDC,1A
Za tlačnu posudu potrebno je imati klipni stacionarni kompresor koji će prema potrebi dopunjavati tlačnu posudu.Uzimajući u obzir da je ovo kompresor koji ima funkciju stvaranja pretlaka u posudi prije punjenja vodom i kasnije za nadopunjavanje zračnog jastuka tlačne posude potrebno je ugraditi zrakom hlađeni klipni kompresor slijedećih karakteristika: 
· Količina dobave				Q = 200 l/min
· Maksimalni tlak dobave			pmax = 10 bar
· Snaga					P2 = 2 kW
[bookmark: _Toc478808082]Dizalica
Za potrebe montaže i demontaže opreme u DCS predviđena je ugradnja jednogredne mosne dizalice slijedećih tehničkih podataka:
· Nosivost dizalice:	………………………  5  t        
· Raspon dizalice ( L ): …………………  11 m	
· Pogonski napon: ………………………   3 x 400V; 50 Hz
· Upravljački napon: …………………..   48 V
· Ukupna instalirana snaga: ……….    6  kW 
· Način upravljanja: …………………..     visećim upr.blokom, neovisno
[bookmark: _Toc96355466]Usisni bazen
U usisnom bazenu je predviđena ugradnja osjetnika razine tekućine. Osjetnik mjeri gornji i donji nivo vode u bazenu i daje nalog za uključenje ili isključenje glavnih crpki.
Karakteristike osjetnika: mjerenje hidostatske razine, cijev sonde Ø22, opseg senzora: 600 mbar relativni, 6 m H2O, 10 m kabel, izlazni signal 4-20 mA, spojna kutija IP67.
[bookmark: _Toc478808084][bookmark: _Toc96355467]Crpna stanica za pražnjenje sustava
Crpna stanica za pražnjenje sustava opremljena je sa dva crpna agregata snage 2x4 kW te osjetnikom razine tekućine koji služi za upravljanje crpkama. 
Napajanje crpke je izvedeno tvorničkim kabelom sa savitljivim i vodonepropusnim kablom koji veže elektromotor pumpe sa ormarom za napajanje koji je smješten u distributivnoj crpnoj stanici. S obzirom da crpke dolaze sa tvorničkim kabelom (5 ili 10 m) za njihov spoj na napojne kabele predviđena je ugradnja prespojne razvodne kutije.
Potopne crpke (2 komada)
· Snaga EM: 4 kW
[bookmark: _Toc478808085][bookmark: _Toc96355468]Zasunsko okno DCS Dalj
Na izlaznom dijelu tlačnog cjevovoda DN 600 u zasunskom oknu predviđena je ugradnja leptirastog zatvarača sa elektromotornim pogonom.
Nazivni napon za pokretanje elektromotornog pogona 3x400V, 50Hz. Napon upravljanja 24 VDC.
[bookmark: _Toc478808086][bookmark: _Toc96355469]Okno mjerača protoka DCS Dalj
U oknu mjerača protoka, na izlaznom profilu tlačnog cjevovoda DN 600, predviđena je ugradnja senzora mjerača protokai ugradnja senzora mjerača tlaka. 
[bookmark: _Toc478808087]Senzor mjerača protoka
Za potreba mjerenja trenutnog izlaznog protoka iz crpne stanice, ugrađuje se na glavni tlačni kolektor elektromagnetski mjerač protoka dimenzija DN600, neovisan o tlaku u sustavu (mjerni raspon je do 40 bara), s rasponom mjerenja od 0,01 m/s do 1000 l/s.
Odabran je ultrazvučni mjerač protoka. Mjerač se kompletira s elektroničkim mjernim sklopom i kablelima na vezi mjerač-upravljački ormar.
Ovaj mjerač protoka pokriva temperature od –20 do +80 stupnjeva Celzijusa, uz napajanje 220 V±10%, 50Hz. Za cjevovode promjera DN200 – DN600.
Mjerna greška ovakvih uređaja je ±5%, strujni izlaz 4-20 mA HART + impuls, uvodnica M20.
[bookmark: _Toc478407104][bookmark: _Toc478808088]Mjerač tlaka
Za upravljanje postrojenjem potrebno je imati osjetnik tlaka koji će davati signal o stanju tlaka u tlačnom cjevovodu i prosljeđivati signal u upravljačku jedinicu postrojenja.
Odabran je kompaktni pretvarač tlaka za raspon tlaka od 0 – 10 bara, priključak je G1/2“, Elektro priključak:Pg9,
Izlazni signal: 4 – 20 mA.
[bookmark: _Toc96355470]Električne instalacije i napajanja
Električne instalacije i napajanja obuhvaćaju instalaciju napajanja tehnološke opreme , sustava automatskog upravljanja, instalacije vanjske i unutarnje rasvjete, priključnica servisne namjene. Za napajanje NN električnih instalacija predviđen je glavni razdjelni ormar =NE1. 
[bookmark: _Toc478808090]Izvedba električne instalacije napajanja unutar objekata
Električne instalacija napajanja izvode se kroz kabelski prostor u transformatorskoj stanici, nadžbukno i kroz kabelske kanale u transformatorskoj stanici. Kabeli se polažu u toplo pocinčane žičane kabelske police i kanale odgovarajućih dimenzija. 
Pojni kabeli koji dolaze s frekvencijskog pretvarača i signalni kabeli koji će se koristiti u instalaciji moraju biti oklopljeni, namijenjeni za polaganje u unutarnjim prostorima na kabelske police, tipa YSLCY i LiYCY. Signalni kabeli i energetski kabeli ne smiju biti položeni zajedno na istim policama, već odvojeno, na posebnim policama
[bookmark: _Toc478808091]Izvedba električne instalacije napajanja izvan objekta
Kabeli se polažu u kabelski rov, koji obzirom na broj i vrstu paralelnih kabela i obzirom na teren u kojem se trasa kabela nalazi te koje instalacije križa, ima različitu širinu i dubinu. 
Prije polaganja kabela, dno kabelskog kanala treba izravnati i očistiti ga od oštrih predmeta. Dno kabelskog kanala potrebno je zasuti usitnjenom zemljom, pijeskom ili kamenom prašinom u sloju od 10 cm. Na tako pripremljenu "posteljicu" polažu se kabeli.
Kabeli se u kanal polažu valovito, čime se izbjegavaju naknadna naprezanja uslijed slijeganja zemljišta.
Prije zatrpavanja kabela potrebno je izraditi geodetski snimak kabela.
Prije izvođenja radova potrebno je kontaktirati sve koji su izdali posebne uvjete građenja i zatražiti obilježavanje postojećih instalacija.
[bookmark: _Toc96355471]Električne instalacije opće potrošnje
Električnu instalaciju opće potrošnje treba izvesti prema projektu koji je sukladan s postojećim propisima za izvođenje instalacija u zgradama. Opće potrošnja uključuje instalacije priključnica, unutarnje i vanjske rasvjete te ventilore. Za napajanje električnih instalacija opće potrošnje predviđena su dva razdjelna ormarića, čija je namjena sljedeća:
· +ROP-TS – napajanje instalacija u transformatorskoj stanici,
· +ROP-CS – napajanje instalacija u distributivnoj crpnoj stanici
[bookmark: _Toc478808093]Unutarnja rasvjeta
Električna instalacija unutarnje rasvjete je projektirana kao nadžbukna. Električna instalacija unutarnje rasvjete projektirana je sukladno normi HRN EN 12464-1 Rasvjeta radnih mjesta  - 1. dio – Unutrašnji radni prostori ili jednakovrijedan. 
Unutarnja rasvjeta sastoji se od:
· opće rasvjete
· sigurnosne (protupanične)  rasvjete.
[bookmark: _Toc478808094]Vanjska rasvjeta
Vanjsku rasvjetu potrebno je izvesti sukladno zahtjevima trenutno važećih propisa i normi - HRN EN 12464-2 „Svjetlo i rasvjeta - Rasvjeta radnih mjesta - 2. dio: Vanjski radni prostori“ ili jednakovrijedan. Područja kretanja pješaka i parkirališnu zonu platoa distributivne crpne stanice potrebno je rasvijetliti s minimalno 10lx, kao i prilaznu cestu. 
Prilazna prometnice rasvjetliti će se stupovima visine 6 m sa svjetiljkom s LED izvorom,3000K snage 43W, montiranom na vrhu stupa pod kutom od δ=5°. Stupovi će biti montirani 1.5 m od ruba prometnice.
Prostor oko transformatorske i distributivne crpne stanice rasvjetliti će se stupovima visine 6 m sa svjetiljkom s LED izvorom, 3000K snage 43W, montiranom na vrhu stupa pod kutom od δ=5° reflektorima s LED izvorom, 3000K, snage 39W,  montiranim na objekt distributivne crpne stanice na visinu od 5m pod kutom od δ=15. 
[bookmark: _Toc478808095]Priključnice
Za povremeno ili trajno priključivanje pojedinih trošila unutar transformatorske stanice, predviđene su jednofazne i trofazne priključnice. Napajanje priključnica vrši se jednakom logikom kao i opća rasvjeta, sa zasebnih prekidača u razdjelnom ormariću opće potrošnje. Kao dopunska i vrlo djelotvorna mjera zaštite, na strujne krugove el. priključnica, se postavljaju zaštitni uređaji diferencijalne struje (RCD), s strujom greške od 30 mA.
[bookmark: _Toc116383595]PIVOT TRAFOSTANICA
U sklopu izgradnje sustava navodnjavanja Dalj predviđena je izvedba platoa na koti 88,40 m n.m. na građevnoj čestici k.č. 6734/2, k.o. Dalj, površine 230 m2 za izvedbu trafostanice TS 10(20)/0,4 kV Pivot.
Trafostanica je samostojeća prizemnica, tlocrtnih dimenzija 4,5 × 2,4 m, visine 3,5 m mjereno od kote uređenog platoa. 
Na udaljenosti cca 2550 m od zgrade pivot trafostanice sagraditi će se crpna stanica.
Pivot trafostanica smještena je na novo formiranoj parceli koja je povezana sa županijskom cestom Osijek – Borovo, pristupnim putom duljine cca 6,5 m.
Dimenzije asfaltno dijela platoa su 15 x 11,85 m.
Pristupni put ima također asfaltni zastor širine 4 metara jednostrešnog pada od 2,5 %. Odvodnja asfaltiranog dijela platoa i pristupnog puta predviđena je odvodnim kanalom uz rub puta i platoa.
Sastav kolničke konstrukcije i parkirališta:
· 4 cm habajući sloj od asfaltbetona AC 11 surf
· 6 cm nosivi sloj od asfaltbetona AC 22 base
· 60 cm sloj šljunka na dobro zbijenoj podlozi
Unutarnji dio transformatorske stanice se sastoji od prostora predviđenog za smještaj suhog energetskog transformatora (+T1) i od prostora za smještaj niskonaponskog (=NE1) i srednjenaponskog postrojenja(=J). 
U novu TS 10(20)/0,4 kV Pivot potrebno je ugraditi sljedeću opremu:
· suhi energetski transformator (+T1), snage 100 kVA, preklopiv prijenosnog omjera 10(20)/0,4 kV, grupe spoja Dyn5, 
· postrojenje 10(20) kV sastavljeno od jednog dovodnog polja (=J+J1) i jednog transformatorskog polja (=J+J2),
· samostojeći niskonaponski blok 400/230 V opremljen s deset izoliranih tropolno rastavljivih osigurača sklopki od kojih se jedna koristi za kompenzaciju (=NE1),
· unutarnja rasvjeta,
· uzemljenje transformatorske stanice i ograde
· gromobranska zaštita
Predviđena je ugradnja modularnog srednjenaponskog sklopnog postrojenja, stupnja izolacije 24 kV, nazivnog napona 20kV i nazivne struje sabirnica 630 A. Postrojenje se sastoji od dva polja:
· Vodno polje
· Transformatorsko polje s osiguračima
[bookmark: _Toc116383596]RAZVODNA MREŽA TLAČNIH CJEVOVODA
[bookmark: _Toc482339829][bookmark: _Toc116383597]Općenito
[bookmark: _Toc482339830]Sustav navodnjavanja DALJ obuhvaća površinu od cca 960 ha bruto površine, na kojoj je potrebno osigurati dovoljne količine vode u vegetacijskom razdoblju, za postizanje zadovoljavajućih prinosa postojećih i planiranih poljoprivrednih kultura.
Razvodna mreža tlačnih cjevovoda dimenzija prema hidrauličkom proračunu ukupne je duljine L=11.849,4 m.
[bookmark: _Toc116383598]Osnovna koncepcija razvodne mreže tlačnih cjevovoda
[bookmark: _Toc482339831]Razvodna mreža tlačnih cjevovoda omogućuje korištenje vode za navodnjavanje na svim parcelama planiranog područja navodnjavanja. 
Priključci opreme za navodnjavanje odnose se na priključna mjerna okna čiji raspored i kapacitet ovise o planiranoj opremi za navodnjavanje.
Prije samog početka navodnjavanja potrebno je izvršiti odzračivanje sustava. Ono je planirano djelomičnim otvaranjem zasuna u priključnim oknima, postavljenih na najvišim točkama razvodne mreže tlačnih cjevovoda, kao i preko ugrađenih automatskih odzračno-dozračnih ventila smještenih u zasebnim zasunskim oknima.
Za izmuljivanje mreže, kao i za pražnjenje sustava prije zime, postavljena je mreža muljnih ispusta koji su locirani na najnižim točkama, uz postojeće vodotoke, kao i na krajevima tlačnih cjevovoda.
Priključna okna formirana su tako da je na njima također predviđeno ispiranje mreže, a uglavnom će se ista koristiti i kao muljni ispusti, gdje je potrebno istovremeno otvaranje više zasuna za izmuljivanje, kako bi se postigla minimalna brzina u glavnom cjevovodu od 1 m/s.  
Za upravljanje pojedinim dijelovima(granama) granaste mreže razvodnih tlačnih cjevovoda, kao i za redovito održavanje te uklanjanje kvarova na mreži, predviđena je odgovarajuća hidrotehnička oprema(fazoni i armature), smještena u odgovarajućim zasunskim oknima.
[bookmark: _Toc116383599]Trasa cjevovoda, opseg
[bookmark: _Toc482339832]Trasa je vođena uz postojeću putnu mrežu, na način da su cjevovodi polagani minimalno 1 m od ruba ceste. Cjevovodi su opremljeni zračnim ventilima i muljnim ispustima. Cjevovodise ugrađuju na dubinu od min. 1,2 m nadsloja terena iznad tjemena cijevi i u tom smislu ne ometaju obavljanje potrebnih poljoprivrednih radova (oranje…), a svojim postojanjem ne narušavaju prirodni sklad terena.

	Naziv cjevovoda
	Profil               d(mm)
	Dužina     (m)

	OGRANAK 1
	DUCTIL d600 mm
	980,02

	
	DUCTIL d500 mm
	1565,70

	
	DUCTIL d400 mm
	1057,39

	
	DUSTIL d350 mm
	979,55

	
	PEHD d315 mm
	194,70

	
	PEHD d200 mm
	532,29

	
	PEHD d180 mm
	9,60

	OGRANAK 2
	PEHD d180 mm
	791,01

	OGRANAK 3
	PEHD d315 mm
	855,00

	OGRANAK 4
	PEHD d280 mm
	459,74

	
	PEHD d200 mm
	445,48

	OGRANAK 5
	PEHD d280 mm
	855,03

	OGRANAK 6
	DUCTIL d400 mm
	233,59

	
	DUCTIL d350 mm
	282,36

	
	PEHD d315 mm
	656,52

	OGRANAK 7
	PEHD d180 mm
	504,65

	OGRANAK 8
	PEHD d200 mm
	475,08

	OGRANAK 9
	PEHD d250 mm
	387,25

	OGRANAK 10
	PEHD d250 mm
	428,69

	OGRANAK 11
	PEHD d90 mm
	46,75

	OGRANAK 12
	PEHD d90 mm
	59,67

	OGRANAK 13
	PEHD d90 mm
	49,51



UKUPNO CJEVOVODI RAZVODNE TLAČNE MREŽE:	
	DUCTIL d600 mm
	980,02
	m

	DUCTIL d500 mm
	1565,70
	m

	DUCTIL d400 mm
	1290,98
	m

	DUCTIL d350 mm
	1261,91
	m

	PEHD d315 mm
	1.706,22
	m

	PEHD d280 mm
	1.314,77
	m

	PEHD d250 mm
	815,94
	m

	PEHD d200 mm
	1.452,85
	m

	PEHD d180 mm
	1.305,26
	m

	PEHD d90 mm
	155,93
	m

	UKUPNO (m):
	11.849,40
	m



[bookmark: _Toc116383600]SN KABELSKI PRIKLJUČAK ZA TS 10(20)/0,4 KV PIVOT S NN NAPAJANJEM CENTAR PIVOTA
[bookmark: _Toc116383601]Općenito
U centrima kružnih površina se postavljaju centar pivoti za koje je potrebno dovesti elektroenergetsko napajanje.
Zbog velikih udaljenosti od crpne stanice Dalj do pojedinih centar pivota predviđeno je izgraditi novu transformatorsku stanicu TS 10(20)/0,4 kV Pivot koja služi za napajanje potrošača centar pivota. 
Elektroenergetski priključak nove transformatorske stanice treba izvesti polaganjem novog SN elektroenergetskog kabelskog voda NA2XS(F)2Y 3x(1x 70/16 mm2), 12/20 kV iz TS 10(20)/0,4 kV Dalj.

[image: ]
Slika  11. Shematski prikaz napajanja centar pivota

[bookmark: _Toc116383602]SN kabelski priključak za TS 10(20)/0,4 kV Pivot
Početna točka:	TS 10(20)/0,4 kV Dalj
Krajnja točka:	TS 10(20)/0,4 kV Pivot
Energetski kabel:	NA2XS(F)2Y 3x(1x 70/16 mm2), 12/20/ kV 
Uzemljivač:	pocinčana čelična traka  30x4 mm
Iz TS 10(20)/0,4 kV Dalj potrebno položiti kabel tipa NA2XS(F)2Y 3x(1x 70/16 mm2),12/20/ kV do nove transformatorske stanice TS 10(20)/0,4 kV Pivot. 
Ukupna duljina kabelske trase iznosi oko 2550 m. 
Novi srednjenaponski elektroenergetski kabel iz TS 10(20)/0,4 kV Dalj polagati u pripremljeni kabelski rov na sigurnosnoj udaljenosti od minimalno 0,6 m uz trase tlačnog transportnog cjevovoda razvodne mreže sukladno situacijama u grafičkom prikazu.
Ulaz kabela u transformatorske stanice izvesti kroz pripremljene rupe u objektima uz obavezno brtvljenje kabela.
Cijelom duljinom trase uz energetski kabel položiti i uzemljivač od pocinčane pocinčane trake Fe/Zn 30x4 mm za uzemljenje koju je potrebno spojiti s temeljnim uzemljivačem trafostanica.
Uz elektroenergetski kabel položiti i jednu cijev PEHD Ø 50 mm kroz koju je potrebno uvući optički kabel za prijenos signal s mjernog uređaja u nadzorni centar smješten u TS Dalj.
Na mjestima križanja kabelskog voda s cestom i prugom elektroenergetske kabele položiti u PEHD cijev Ø 200 mm, cijev PEHD Ø 50 mm u cijev PEHD cijev Ø 200 mm uzemljivač u PEHD cijev Ø 110 mm. 
Na početku i kraju svih PEHD cijevi izvesti odgovarajuće brtvljenje. 
Polaganje cijevi ispod državne ceste DC519 i željezničke pruge R104 Vukovar - Borovo izvesti podbušivanjem. 
Između državne ceste DC519 i željezničke pruge R104 potrebno je prekopati cestu i u rov položiti zaštitne cijevi kako bi se kabeli mogli postaviti prema jugu do pivota D7.
Kabele položiti u zajednički kabelski rov s NN kabelima koji služe za napajanje centar pivota. 
[bookmark: _Toc96355505][bookmark: _Toc116383603]NN kabelski rasplet za centar Pivote
Kao glavna napojna točka za napajanje centar pivota predviđeni su glavni razvodi iz TS 10(20)/0,4 kV Dalj i TS 10(20)/0,4 kV Pivot.
Iz TS 10(20)/0,4 kV Dalj položiti tri (3) izvoda za napajanje centar pivota D1, D7_1 i D7  s kabelima odgovarajućeg presjeka, a iz TS 10(20)/0,4 kV Pivot položiti šest (6) izvoda za napajanje centar pivota D8/9, D10, D15, D14/15, D14 i D16 s kabelima odgovarajućeg presjeka. U slijedećoj točki su prikazani potrošači s udaljenostima i odabranim tipovima kabela. 
Nove niskonaponske elektroenergetske kabele polagati u pripremljeni kabelski rov na sigurnosnoj udaljenosti od minimalno 0,6 m uz trase tlačnog transportnog cjevovoda razvodne mreže sukladno situacijama u grafičkom prikazu.
Ulaz kabela u transformatorske stanice izvesti kroz pripremljene rupe u objektima uz obavezno brtvljenje kabela.
Cijelom duljinom trase uz energetski kabel položiti i uzemljivač od pocinčane trake Fe/Zn 30x4 mm za uzemljenje koju je potrebno spojiti s temeljnim uzemljivačem trafostanica.
Na mjestima križanja kabelskog voda s cestom elektroenergetske kabele položiti u PEHD cijev Ø 200 mm, uzemljivač u PEHD cijev Ø 110 mm, te položiti jednu dodatnu PEHD cijev Ø 200 za rezervu. 
Na početku i kraju svih PEHD cijevi izvesti odgovarajuće brtvljenje. 
Polaganje cijevi ispod državne ceste DC519 izvesti podbušivanjem.
Kabele položiti u zajednički kabelski rov s SN kabelima koji služe za napajanje TS 10(20)/0,4 kV Pivot. Polaganje kabela je potrebno izvesti u suradnji s polaganjem transportnog cjevovoda razvodne mreže sustava navodnjavanja.


















[bookmark: _Toc27726959][bookmark: _Toc116383604]SPECIFIKACIJA USLUGA
 
[bookmark: _Toc27726960][bookmark: _Toc116383605]PREDMET USLUGA
Predmet ovog Ugovora su usluge nadzora i koordinatora zaštite na radu nad izvođenjem radova na sustavu navodnjavanja Dalj u Osječko - baranjskoj  županiji, a sve sukladno važećem Zakonu o gradnji (NN 153/13, 20/17, 39/19, 125/19), Zakonu o poslovima i djelatnostima prostornog uređenja i gradnje (NN 78/15, 118/18, 110/19), Zakon o obavljanju geodetske djelatnosti (NN 25/18), Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 131/21, 68/22), Pravilniku o tehničkom pregledu građevina (NN 46/18 i 98/19), te svim ostalim primjenjivim zakonskim i podzakonskim propisima koji uređuju provedbu stručnog nadzora nad građenjem građevina, pravilima struke, Dokumentacijom o nabavi radova na građenju građevine – Tehnički dio i ovom Dokumentacijom o nabavi (u daljnjem tekstu: Usluge).
Sukladno članku 56. Zakona o gradnji (NN 153/13, 20/17, 39/19, 125/19) nadzorni inženjer je fizička osoba koja prema posebnom zakonu ima pravo uporabe strukovnog naziva ovlašteni arhitekt ili ovlašteni inženjer i provodi u ime Investitora/Naručitelja stručni nadzor građenja. Sukladno članku 18. Zakonu o poslovima i djelatnostima prostornog uređenja i gradnje (NN 78/15, 118/18, 110/19) poslove stručnog nadzora građenja u svojstvu odgovorne osobe (nadzornog inženjera) u okviru zadaća svoje struke može obavljati ovlašteni arhitekt ili ovlašteni inženjer sukladno posebnom zakonu kojim se uređuje udruživanje u Komoru. 
Sukladno članku 1. Zakona o obavljanju geodetske djelatnosti (NN 25/18) stručne geodetske poslove za potrebe prostornog uređenja i gradnje u svojstvu odgovorne osobe obavljaju ovlašteni inženjeri geodezije koji se udružuju u Hrvatsku komoru ovlaštenih inženjera geodezije.
[bookmark: _Toc489438250][bookmark: _Toc27726961][bookmark: _Toc114216907][bookmark: _Toc116383606]ROK POČETKA  I ZAVRŠETKA PRUŽANJA USLUGA
Početak ispunjenja usluga je datum uvođenja u posao.
Ugovor se smatra ispunjenim kada bude obavljena primopredaja građevine Naručitelju. 
Količina aktivnosti Izvršitelja varirati će tijekom trajanja Ugovora i to je potrebno uzeti u obzir prilikom izrade ponude, predlaganja i regrutiranja stručnog osoblja Izvršitelja. Izvršitelj mora planirati dodjelu aktivnosti nadzora svom osoblju na fleksibilan način kako bi se osigurali ciljevi Projekta. 
[bookmark: _Toc27726962][bookmark: _Toc114216908][bookmark: _Toc116383607]OPIS DIJELA USLUGA, ODNOSNO POSLOVA KOJI PROIZLAZE IZ ZAKONSKE REGULATIVE
[bookmark: _Toc27726963][bookmark: _Toc114216909][bookmark: _Toc116383608]Nadzorni inženjer građevinske, strojarske i  elektrotehničke struke
Tijekom faze građenja Izvršitelj, odnosno imenovani nadzorni inženjeri će, sukladno važećem Zakonu o gradnji (NN 153/13, 20/17, 39/19, 125/19) i Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 131/21, 68/22), u okviru Ugovora obavljati poslove za koje su ovlašteni i dužni obavljati kao odgovorne osobe. U nastavku su izdvojene pojedine zakonske i podzakonske odredbe:  
Zakona o gradnji (NN 153/13, 20/17, 39/19, 125/19):
Članak 58. 
(1) Nadzorni inženjer dužan je u provedbi stručnog nadzora građenja:
1. nadzirati građenje tako da bude u skladu s građevinskom dozvolom, odnosno glavnim projektom, ovim Zakonom, posebnim propisima i pravilima struke
2. utvrditi ispunjava li izvođač i odgovorna osoba koja vodi građenje ili pojedine radove uvjete propisane posebnim zakonom
3. utvrditi je li iskolčenje građevine obavila osoba ovlaštena za obavljanje poslova državne izmjere i katastra nekretnina prema posebnom zakonu
4. odrediti provedbu kontrolnih ispitivanja određenih dijelova građevine u svrhu provjere, odnosno dokazivanja ispunjavanja temeljnih zahtjeva za građevinu i/ili drugih zahtjeva, odnosno uvjeta predviđenih glavnim projektom ili izvješćem o obavljenoj kontroli projekta i obveze provjere u pogledu građevnih proizvoda
5. bez odgode upoznati investitora sa svim nedostacima, odnosno nepravilnostima koje uoči u glavnom projektu i tijekom građenja, a investitora i građevinsku inspekciju i druge inspekcije o poduzetim mjerama
6. sastaviti završno izvješće o izvedbi građevine.
(2) Nadzorni inženjer dužan je u provedbi stručnog nadzora građenja, kada za to postoji potreba, odrediti način otklanjanja nedostataka, odnosno nepravilnosti građenja građevine. To posebice u slučaju ako:
1. dokumentacijom iz stavka 1. podstavka 4. ovoga članka nije dokazana sukladnost, odnosno kvaliteta ugrađenih građevina, proizvoda, opreme i/ili postrojenja
2. izvođač, odnosno odgovorna osoba koja vodi građenje ili pojedine radove ovoga Zakona ne ispunjava uvjete propisane posebnim zakonom
3. iskolčenje građevine nije obavila osoba ovlaštena za obavljanje poslova državne izmjere i katastra nekretnina prema posebnom zakonu.
(3) Provedba dužnosti iz stavka 1. ovoga članka i način otklanjanja nedostataka, odnosno nepravilnosti iz stavka 2. ovoga članka upisuje se u građevinski dnevnik.
Pravilnik o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 131/21, 68/22):
Članak 2. 
U provedbi stručnog nadzora građenja, nadzorni inženjer nadzire građenje u odnosu na usklađenost građenja s građevinskom dozvolom, glavnim projektom, tipskim projektom za kojeg je Ministarstvo graditeljstva i prostornoga uređenja donijelo rješenje o tipskom projektu (dalje u tekstu: tipski projekt), Zakonom o gradnji (NN 153/13, 20/17, 39/19, 125/19), posebnim propisima i pravilima struke na sljedeći način:
1. prisutnošću na gradilištu u svim slučajevima početka i završetka izvođenja pojedinih radova te tijekom izvođenja tih radova u mjeri i učestalosti koja osigurava da se u izvođenju neće odstupiti od građevinske dozvole, glavnog projekta, tipskog projekta te izvedbenog projekta, Zakona o gradnji, posebnih propisa i pravila struke u dijelu u kojem su primjenjivi na građevinu koja je predmet stručnog nadzora,
2. poznavanjem projekata i tehničkog rješenja građevine te tehnološkog načina kojim izvođač izvodi pojedine radove u mjeri koja je potrebna da može uočiti potencijalna odnosno stvarna odstupanja od građevinske dozvole, glavnog projekta, tipskog projekta te izvedbenog projekta,
3. poznavanjem Zakona o gradnji i posebnih propisa primjenjivih na građevinu koja je predmet stručnog nadzora te propisanih obveza izvođača i nadzornog inženjera u mjeri koja osigurava da pri građenju na kojem provodi stručni nadzor ne dođe do odstupanja od odredbi Zakona o gradnji i posebnih propisa u dijelu u kojem su primjenjivi na građevinu koja je predmet stručnog nadzora,
4. poznavanjem pravila struke primjenjivih na građevinu koja je predmet stručnog nadzora u mjeri koja osigurava praćenje građenja i poduzimanje mjera da se ostvari tehničko rješenje građevine kao i uočavanje potencijalnih ili stvarnih aktivnosti koje mogu dovesti do odstupanja od građevinske dozvole, glavnog projekta, tipskog projekta te izvedbenog projekta, Zakona o gradnji i posebnih propisa u dijelu u kojem su primjenjivi na građevinu koja je predmet stručnog nadzora,
5. provedbom drugih aktivnosti propisanih Zakonom o gradnji (NN 153/13, 20/17, 39/19, 125/19), ovim Pravilnikom i posebnim propisima u dijelu u kojem su primjenjivi na građevinu koja je predmet stručnog nadzora NN 131/21, 68/22).
(2) U provedbi stručnog nadzora građenja nadzorni inženjer se služi hrvatskim jezikom i latiničnim pismom.
(3) Nadzorni inženjer koji u provedbi stručnog nadzora građenja koristi uslugu prevođenja, čini to na vlastitu odgovornost i trošak.
Članak 3. 
(1) U provedbi stručnog nadzora građenja, nadzorni inženjer utvrđuje ispunjava li svaki od izvođača s kojima je investitor sklopio ugovor o građenju uvjete propisane posebnim zakonom na sljedeći način: 
1. uvidom u akt o upisu u sudski, odnosno obrtni registar, 
2. uvidom u ugovor koji je izvođač sklopio s investitorom, 
3. uvidom u dokumente kojima je izvođač osigurao da pojedini rad obavlja osoba s odgovarajućim stručnim kvalifikacijama, 
4. uvidom u presliku police osiguranja. 
(2) U provedbi stručnog nadzora građenja, nadzorni inženjer utvrđuje ispunjava li odgovorna osoba koja vodi građenje, odnosno radove uvjete propisane posebnim zakonom na sljedeći način: 
1. uvidom u izjavu o radnopravnom statusu glavnog inženjera gradilišta, inženjera gradilišta, voditelja radova, odnosno osobe koja vodi manje složene radove, koja izjava mora biti ovjerena potpisom odgovorne osobe izvođača, 
2. uvidom u presliku uvjerenja o položenom stručnom ispitu ili presliku potvrde o položenom stručnom ispitu, u vezi položenog stručnog ispita i odgovarajućem stupnju obrazovanja određene struke, odnosno uvidom u presliku potvrde o položenom majstorskom ispitu ili presliku diplome o majstorskom zvanju. 
(3) U slučaju da obavljanje poslova odgovorne osobe koja vodi građenje, odnosno radove podliježe priznavanju stručne kvalifikacije, u provedbi stručnog nadzora građenja, nadzorni inženjer utvrđuje ispunjava li odgovorna osoba koja vodi građenje, odnosno radove uvjete propisane posebnim zakonom uvidom u presliku rješenja o priznavanju inozemne stručne kvalifikacije. 
(4) Dokumente iz stavaka 1., 2. i 3. ovoga članka izvođač mora dati na uvid na zahtjev nadzornog inženjera.
Članak 4.
U provedbi stručnog nadzora građenja, nadzorni inženjer utvrđuje je li iskolčenje građevine obavila osoba ovlaštena za obavljanje tih poslova prema posebnom zakonu uvidom u rješenje Državne geodetske uprave kojim je izdana suglasnost ovlaštenoj osobi za obavljanje djelatnosti iskolčenja građevina.
Članak 5.
(1) U provedbi stručnog nadzora građenja, nadzorni inženjer određuje provedbu kontrolnih ispitivanja odnosno drugih kontrolnih postupaka koji se odnose na svojstva određenih dijelova građevine ili građevine u cjelini u svrhu provjere, odnosno dokazivanja ispunjavanja temeljnih zahtjeva za građevinu i/ili drugih zahtjeva, odnosno uvjeta predviđenih glavnim projektom ili izvješćem o obavljenoj kontroli projekta i obveze provjere u pogledu građevnih proizvoda na sljedeći način:
1. određivanjem kontrolnog tijela i, ako je to potrebno, određivanjem načina provedbe postupaka koji su posebnim propisom propisani kao kontrolni postupci odnosno koji su normama na koje upućuju propisi određeni kao kontrolni postupci koje provodi treća strana,
2. određivanjem kontrolnog tijela za postupke koji su programom kontrole i osiguranja kvalitete koji je sastavni dio projekta građevine određeni kao kontrolni postupci ili se smatraju kontrolnim postupcima u skladu s posebnim propisom kojim se određuje sadržaj programa kontrole i osiguranja kvalitete,
3. određivanjem kontrolnog tijela i načina provedbe kontrolnih postupaka u slučaju sumnje, uz prethodnu obavijest investitoru,
4. provjerom je li izvođač utvrdio činjenice koje se odnose na građevne proizvode proizvedene izvan gradilišta, odnosno je li dokazana uporabljivost proizvoda koji se izrađuju na gradilištu za potrebe te građevine, te odobravanjem odnosno zabranom ugradnje tih proizvoda upisom u građevinski dnevnik,
5. provjerom je li izvođač proveo pripreme za izvođenje radova,
6. provjerom izvodi li izvođač dio građevine i građevinu u cjelini u skladu s projektom.
(2) Pri određivanju kontrolnog tijela iz stavka 1., podstavaka 1., 2. i 3. ovoga članka, nadzorni inženjer mora osigurati da to tijelo ispunjava propisane zahtjeve, te da je dokazana neovisnost i nepristranost tog tijela u odnosu na postupke i dokazivanja uređene člankom 54. stavkom 1. podstavkom 4. Zakona o gradnji (NN 153/13, 20/17, 39/19, 125/19).
Članak 6.
(1) U provedbi stručnog nadzora građenja nadzorni inženjer upoznaje pisanom obaviješću investitora sa svim nedostacima odnosno nepravilnostima koje uoči u glavnom projektu i tijekom građenja.
(2) U provedbi stručnog nadzora građenja nadzorni inženjer upoznaje pisanom obaviješću investitora i građevinsku inspekciju te druge inspekcije o poduzetim mjerama iz članaka 8., 9. i 10. ovoga Pravilnika i upisa tih mjera u građevinski dnevnik.
(3) Pisanu obavijest iz stavka 1. odnosno stavka 2. ovoga članka, nadzorni inženjer dostavlja investititoru, građevinskoj inspekciji te drugim inspekcijama najkasnije u roku od tri radna dana od dana utvrđenja nedostataka ili nepravilnosti odnosno od poduzimanja mjera.
Članak 7.
U provedbi stručnog nadzora građenja, nadzorni inženjer ispunjava obveze u vezi sastavljanja završnog izvješća na način da:
1. preda dokumentaciju potrebnu za izradu završnog izvješća nadzornom inženjeru koji nastavlja provoditi stručni nadzor, ako nadzorni inženjer prekida provođenje nadzora prije završetka izvođenja građevine, odnosno dijela građevine kojeg nadzire,
2. sastavi završno izvješće u skladu s člancima 22. – 26. ovoga Pravilnika.
Članak 8.
(1) U provedbi stručnog nadzora građenja, nadzorni inženjer određuje način otklanjanja nedostataka, odnosno nepravilnosti građenja građevine ako dokumentacijom o ispitivanjima određenih dijelova građevine u svrhu provjere, odnosno dokazivanja ispunjavanja temeljnih zahtjeva za građevinu i/ili drugih zahtjeva, odnosno uvjeta predviđenih glavnim projektom ili izvješćem o obavljenoj kontroli projekta i dokumentacijom o obvezi provjere u pogledu građevnih proizvoda nije dokazana sukladnost, odnosno kvaliteta ugrađenih građevina, njihovih dijelova, proizvoda, opreme i/ili postrojenja, na sljedeći način:
1. određivanjem kontrolnog tijela i načina provedbe postupaka kojima se može utvrditi stvarno stanje u odnosu na sukladnost, odnosno kvalitetu ugrađenih dijelova građevine, građevnih i drugih proizvoda, opreme i/ili postrojenja, i/ili
2. određivanjem računske ili druge provjere ispunjavanja propisanih zahtjeva za građevinu pri čemu se uzima u obzir stvarno stanje u odnosu na sukladnost, odnosno kvalitetu ugrađenih dijelova građevine, građevnih i drugih proizvoda, opreme i/ili postrojenja, i/ili
3. drugim primjerenim načinom kojim se može utvrditi zatečeno stvarno izvedeno stanje građevine (očevidom, uvidom u dokumentaciju građevine, uzimanjem i ispitivanjem uzoraka sklopova građevine, proračunima i sl.) u svrhu usporedbe sa svojstvima koje mora imati građevina odnosno njezini dijelovi.
(2) Pri određivanju kontrolnog tijela iz stavka 1., podstavka 1. ovoga članka, nadzorni inženjer mora osigurati da to tijelo ispunjava propisane zahtjeve, te da je dokazana neovisnost i nepristranost tog tijela u odnosu na postupke i dokazivanja uređene člankom 54. stavkom 1. podstavkom 4. Zakona o gradnji  (NN 153/13, 20/17, 39/19, 125/19).
Članak 9.
(1) U provedbi stručnog nadzora građenja, nadzorni inženjer, u svrhu otklanjanja nedostataka odnosno nepravilnosti građenja, zabranjuje izvođenje, odnosno nastavak izvođenja radova ako izvođač ne ispunjava uvjete propisane posebnim zakonom.
(2) U provedbi stručnog nadzora građenja nadzorni inženjer, u svrhu otklanjanja nedostataka odnosno nepravilnosti građenja, zabranjuje vođenje građenja, odnosno vođenje pojedinih radova ako odgovorna osoba ne ispunjava uvjete propisane posebnim zakonom.
(3) Zabrane iz stavaka 1. i 2. ovoga članka se upisuju u građevinski dnevnik odmah nakon utvrđenja činjenica. Izvođač je obvezan nakon upisane zabrane osigurati građevinu odnosno dio građevine na kojoj se građenje prekida.
(4) Izvođenje radova, vođenje građenja i vođenje pojedinih radova smije se nastaviti nakon što nadzorni inženjer utvrdi da su nedostaci odnosno nepravilnosti građenja građevine otklonjeni i upiše u građevinski dnevnik prestanak zabrane građenja, odnosno prestanak zabrane vođenja građenja ili vođenja pojedinih radova.
Članak 10.
(1) U provedbi stručnog nadzora građenja, nadzorni inženjer, u svrhu otklanjanja nedostataka odnosno nepravilnosti građenja, zabranjuje izvođenje, odnosno nastavak izvođenja radova u slučaju da nije provedeno iskolčenje građevine ili da iskolčenje građevine nije obavila osoba ovlaštena za obavljanje tih poslova prema posebnom zakonu.
(2) U provedbi stručnog nadzora građenja, nadzorni inženjer u slučaju iz članka 8. stavka 1. ovoga Pravilnika, mora do završetka otklanjanja nedostataka odnosno nepravilnosti građenja zabraniti građenje odnosno nastavak izvođenja pojedinih radova nakon što ocijeni da:
– nastavak građenja odnosno izvođenja pojedinih radova može ugroziti ili onemogućiti provedbu postupaka iz članka 8. stavka 1., i/ili
– postoji opasnost za građevinu koju se gradi, stabilnost okolnog i drugog zemljišta i/ili ispunjavanje temeljnih zahtjeva drugih građevina, i/ili
– je moguće ugrožavanje života i zdravlja ljudi ili javnog interesa.
(3) Zabrane iz stavaka 1. i 2. ovoga članka se upisuju u građevinski dnevnik odmah nakon utvrđenja činjenica. Izvođač je obvezan nakon upisane zabrane osigurati građevinu odnosno dio građevine na kojoj se građenje prekida.
(4) Izvođenje radova se smije nastaviti nakon što nadzorni inženjer utvrdi da su nedostaci odnosno nepravilnosti građenja građevine otklonjeni i upiše u građevinski dnevnik prestanak zabrane građenja odnosno izvođenja pojedinih radova.
Članak 11.
(1) Osim poslova obavljanja stručnog nadzora, nadzorni inženjer smije obavljati i druge poslove koje mu ugovorom povjeri investitor (poslove tehničkog savjetovanja, kontrole ispunjavanja ugovornih obveza izvođača radova prema naručitelju i poduzimanja odgovarajućih mjera za realizaciju tih obveza, poslove obračunavanja izvedenih radova i sl.).
(2) Poslove iz stavka 1. ovoga članka nadzorni inženjer ne smije obavljati na način koji bi ugrozio njegovu neovisnost i nepristranost u ispunjavanju obveza koje ima prema Zakonu o gradnji (NN 153/13, 20/17, 39/19, 125/19), ovom Pravilniku i drugim propisima koji uređuju provedbu stručnog nadzora, te koji bi na drugi način ugrozio ili onemogućio ispunjavanje tih obveza.
Članak 18., stavak 3. 
(3) Nadzorni inženjer upisom u građevinski dnevnik:
1. utvrđuje usklađenost iskolčenja s dokumentom na temelju kojeg je iskolčenje provedeno i odobrava početak izvođenja radova na građevini,
2. ocjenjuje usklađenost pregledanih izvedenih radova sa zahtjevima iz glavnog, tipskog i/ili izvedbenog projekta te tehničkih propisa,
3. određuje provedbu kontrolnih postupaka i druge podatke koji su u vezi s provedbom kontrolnih postupaka,
4. podatke o rezultatima kontrolnih postupaka s komentarom o usklađenosti tih rezultata s rezultatima koji se očekuju prema glavnom projektu,
5. mjere koje poduzima u skladu s člancima 8., 9. i 10. ovoga Pravilnika kojima odobrava odnosno zabranjuje nastavak radova te odobrava, odnosno određuje način otklanjanja utvrđenih nepravilnosti.
6. odobrava nastavak radova,
7. odobrava ugradnju građevnih proizvoda i opreme ako je u skladu s posebnim propisom utvrđeno da su uporabljivi.
Članak 19., stavci 1-5
(1) Odgovorna osoba koja vodi građenje potpisom, a nadzorni inženjer potpisom i otiskom pečata ovlaštenog arhitekta odnosno ovlaštenog inženjera na svakoj stranici ovjeravaju točnost upisa u građevinski dnevnik.
(2) Nadzorni inženjer obvezan je uzeti i pohraniti paricu svake ovjerene stranice građevinskog dnevnika odmah po ovjeri.
(3) Upis u građevinski dnevnik ne smije se brisati, a precrtani i ispravljeni upis mora biti čitljiv i ovjeren potpisima osoba iz stavka 1. ovoga članka.
(4) Nadzorni inženjer je po završetku građenja obvezan predati investitoru na trajno čuvanje paricu uvezanoga građevinskog dnevnika.
(5) U slučaju da se vode zasebni dijelovi građevinskog dnevnika, nadzorni inženjer daje paricu završenoga zasebnog dijela građevinskog dnevnika glavnom nadzornom inženjeru radi sastavljanja građevinskog dnevnika iz članka 14. stavka 1. odnosno stavka 2. ovoga Pravilnika. 
[bookmark: _Toc27726964][bookmark: _Toc114216910][bookmark: _Toc116383609]Nadzorni inženjer za geodetske poslove
Tijekom faze građenja Izvršitelj, odnosno nadzorni inženjer za geodetske poslove, će sukladno Zakonu o obavljanju geodetske djelatnosti (NN 25/18)  obavljati slijedeće poslove:
· Kontrolno geodetsko praćenje građevine u gradnji s izradom elaborata kontrolnog geodetskog praćenja, i 
· Stručni nadzor/kontrola nad svim geodetskim poslovima koje izvodi Izvođač po Ugovoru o građenju (iskolčenje, elaborat iskolčenja, geodetsko praćenje građevine u izgradnji, elaborat geodetskog praćenja građevine u izgradnji, elaborat katastra vodova, geodetskog situacijskog nacrta izgrađene građevine, i sl.).

[bookmark: _Toc27726965][bookmark: _Toc114216911][bookmark: _Toc116383610]Glavni nadzorni inženjer 
Sukladno članku 57. stavak 3. Zakona o gradnji (NN 153/13, 20/17, 39/19, 125/19), glavni nadzorni inženjer odgovoran je za cjelovitost i međusobnu usklađenost stručnog nadzora građenja i dužan je o tome sastaviti završno izvješće. Imenovani glavni nadzorni inženjer je naveden u Ugovoru i predstavlja i ovlaštenika Izvršitelja. Glavni nadzorni inženjer je istovremeno i nadzorni inženjer za građevinske radove. Osim navedenog, a sukladno važećem Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera: 
1. Glavni nadzorni inženjer upisuje te potpisom i otiskom pečata ovlaštenog arhitekta odnosno ovlaštenog inženjera ovjerava upise u građevinski dnevnik koji se odnose na cjelovitost i međusobnu usklađenost stručnog nadzora, objedinjavanje građevinskog dnevnika te na podatke iz članka 15. stavka 3. Pravilnika.
2. Završno izvješće glavnog nadzornog inženjera sadrži podatke o građevini i građevinskoj dozvoli, izjavu o cjelovitosti i međusobnoj usklađenosti stručnog nadzora, te o usklađenosti izvedbe građevine s građevinskom dozvolom, kao i podatke o objedinjavanju građevinskog dnevnika te o izvješćima svih nadzornih inženjera koji su bili imenovani tijekom građenja.
[bookmark: _Toc27726966][bookmark: _Toc114216912][bookmark: _Toc116383611]OPIS DIJELA USLUGA, ODNOSNO OSTALIH POSLOVA 
Sukladno Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera, osim poslova obavljanja stručnog nadzora, nadzorni inženjer će obavljati i druge poslove koje su mu Ugovorom i Ugovorom o građenju povjerene, na način koji neće ugroziti njegovu neovisnost i nepristranost u ispunjavanju obveza koje ima prema Zakonu o gradnji (NN 153/13, 20/17, 39/19, 125/19), Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 131/21, 68/22) i drugim propisima koji uređuju provedbu stručnog nadzora, te neće  na drugi način ugroziti ili onemogućiti ispunjavanje tih obveza. 
 Ti poslovi su slijedeći: 
1. Nadzorni inženjer će obračunavati izvedene radove te kontrolirati i potpisivati listove građevinske knjige Izvođača radova 
2. Nadzorni inženjer ovjeravati će mjesečne privremene, kao i okončane situacije Izvođača radova nad kojim se obavlja stručni nadzor, a sve u skladu sa rokovima iz Ugovora o građenju 
3. Nadzorni inženjer će stručno i savjesno, štiteći interese Naručitelja i Komisionara, obraditi sve zahtjeve Izvođača i o tom pismeno obavijestiti Voditelja projekta
4. Izvođač će predati Nadzornom inženjeru prije početka građenja Plan osiguranja kvalitete (POK) te Planove kontrole (PK) za radove koji su sadržani u Ugovoru građenju, gdje će se navesti sve bitne i kritične aktivnosti za kontrolu, provjeru i testiranje kako bi se ispunili zahtjevi sustava osiguranja kvalitete.  Nadzorni inženjer će kontrolirati provedbu tih aktivnosti.
5. Nadzorni inženjer će prije bilo kakvih aktivnosti na gradnji odobriti Plan zaštite na radu kojeg će mu Izvođač predati najkasnije 14 dana prije početka građenja
6. Nadzorni inženjer će uz suglasnost Voditelja projekta  dati upute Izvođaču o izradi detaljnog vremenskog plana izvođenja radova 
7. Izvođač će eventualno, izraditi izmjene  pojedinog izvedbenog projekta u skladu s nuđenom opremom i tehnologijom izgradnje na zahtjev i o trošku Izvođača koje će Nadzorni inženjer uz suglasnost Voditelja projekta pregledati i odobriti. 
8. Nadzorni inženjer će pregledati i odobriti projekte izvedenog stanja (Izvedbeni projekt s ucrtanim izmjenama i dopunama u tijeku građenja).
9. U slučaju potrebe Nadzorni inženjer će, uz suglasnost Voditelja projekta i Naručitelja, zatražiti dodatna ispitivanja, koja nisu u Programu kontrole i osiguranja kvalitete. Ukoliko su rezultati ispitivanja zadovoljavajući trošak snosi Naručitelj, u suprotnom troškove snosi Izvođač.
10.  Nadzorni inženjer će prisustvovati probnom ili pokusnom radu te odobriti izvještaj Izvođača o provedenom probnom ili pokusnom radu.
11. Nadzorni inženjer će planirati i voditi redovite tjedne sastanke o napretku radova, te po zahtjevu Izvođača sastanke koordinacije aktivnosti na paralelnim ugovorima.
12. Nadzorni inženjer će redovito pregledavati i odobravati mjesečne izvještaje o napretku Izvođača te ih zajedno sa zaključcima sa redovitih tjednih sastanaka i fotografijama Izvođača dostavljati Voditelju projekta. 
13. Nadzirati izradu i pažljivo kontrolirati dokumentaciju izvedenog stanja i inzistirati na stvaranju fotodokumentacije po svim fazama tijekom izgradnje svih objekata koji su predmet nadzora;
14. Sukladno pravilima struke Nadzorni inženjer će odobriti Izvođaču materijal za zatrpavanje rovova.
15. Vršiti kontrolu nad eventualnom štetom koju prouzroči Izvođač i pratiti sanaciju takve štete do vraćanja u prvobitno stanje, a na trošak Izvođača.
16. Prije početka radova koji mogu imati utjecaje na ceste, parcele, zemljišta i usjeve, Izvođač će potvrditi u pismenoj formi prema Nadzornom inženjeru da je odgovarajuća izmjera točna i precizan zapis njihovog stanja. Nadzorni inženjer će takav zapis priložiti izvještaju sa redovnih tjednih sastanaka.
17. Ukoliko Izvođač treba pristupiti zemljištu van granica gradilišta, dužan je zatražiti odobrenje od Nadzornog inženjera. Ukoliko se radovi izvode na ovakvim površinama, Izvođač će izvijestiti Nadzornog inženjera pisanim putem 14 dana prije početka radova na takvom području. Izvođač je odgovoran za pronalaženje dogovora s vlasnicima i stanovnicima ovakvog područja te za ishođene neophodnih dozvola i potvrda. Također, on će u potpunosti biti odgovoran za vraćanje u prvobitno stanje ovih područja u dogovoru s vlasnicima i stanovnicima. Izvođač će na zahtjev dostaviti Nadzornom inženjeru kopiju pisanog dogovora s vlasnicima i stanovnicima gdje će biti navedeni uvjeti i naknade za korištenje ovakvih područja. Usprkos informaciji prema Nadzornom inženjeru dogovor i korištenje ovih područja je isključivo pitanje dogovora između izvođača i vlasnika i stanovnika. Dužnost Nadzornog inženjera je evidentirati svaki takav dogovor i priložiti pisani dogovor s vlasnicima i stanovnicima izvještaju sa redovnih tjednih sastanaka
18. Nadzorni inženjer će na zahtjev Izvođača odobriti prijedlog Izvođača u kojem je  definiran način postupanja gdje bi radna snaga, materijali i oprema mogli u kratkom roku biti angažirani, izvan normalnih radnih sati, da izvedu neophodne aktivnosti u izvanrednim situacijama, a koje su vezane uz radove na izgradnji Sustava.
19. U slučaju potrebe Nadzorni inženjer će odobravati skladištenje Opasnih tvari na gradilištu.
20. Nadzorni inženjer će se upoznati sa mjerama zaštite okoliša, te kontrolirati njihovu provedbu od strane Izvođača, ako je primjenjivo.
21. Nadzorni inženjer zaustaviti će radove u slučaju da se tijekom izvođenja radova uoče arheološka nalazišta te će o tome obavijestiti Voditelja projekta. 
22. Nadzorni inženjer će odobriti sve ploče/natpise na gradilištu te provjeriti da udovoljavaju Zakonu o gradnji, Pravilniku o sadržaju i izgledu ploče kojom se označava gradilište, Pravilniku o provedbi mjere M04 »Ulaganja u fizičku imovinu«, Podmjere 4.3. »Potpora za ulaganja u infrastrukturu vezano uz razvoj, modernizaciju i prilagodbu poljoprivrede i šumarstva«, tip operacije 4.3.1. »Investicije u osnovnu infrastrukturu javnog navodnjavanja« iz Programa ruralnog razvoja Republike Hrvatske za razdoblje 2014. – 2020.- Prilog II. (NN 62/16, 101/17).
23. Nadzorni inženjer će odobriti detaljnu specifikaciju elektrotehničke opreme s kataloškim brojem, tipom i proizvođačem opreme, jer pokretanje narudžbe za nabavu i proizvodnju opreme i materijala neće biti provedeno dok se ne ishodi njegovo odobrenje .
24. U vrijeme dostavljanje materijala i opreme, Izvođač će predati sljedeću dokumentaciju Nadzornom inženjeru u dva originalna primjerka i dvije ovjerene kopije svih isprava o svojstvima, sukladnosti, certifikate, dokumente o testiranju i sl.;  svih dokumenata koji potvrđuju izvođenje kontrole i testiranja a u skladu s Ugovorom i relevantnom zakonskom regulativom RH; te identifikacijski popis s poveznicama između dokumenata te materijala i opreme. Nadzorni će te materijale čuvati sve do Tehničkog pregleda odnosno primopredaje građevine Naručitelju.
25. U slučaju da Proizvođač ugrađuje nestandardni tip opreme te ga izrađuje prema specifičnom zahtjevu Izvođača, te se za takav tip opreme ne provode standardna tvornička ispitivanja već se provode pojedinačno, Izvođač će pružiti mogućnost Nadzornom inženjeru da prisustvuje i svjedoči izvođenju takvih testiranja izvan područja gradilišta, na način da mu pošalje obavijest o izvođenju testiranja u razumnom roku kako bi se Inženjer mogao organizirati i prisustvovati istom. Nadzorni inženjer o tome sastaviti zapisnik i priložiti ga izvještaju sa redovitih tjednih sastanaka
26. Nadzorni inženjer će prisustvovati svim tekućim  kontrolama koje obavlja Izvođač tijekom građenja.
27. Nadzorni inženjer će prisustvovati svim tekućim  kontrolama koje obavlja ovlaštena institucija ukoliko se za takvima pokaže potreba.
28. Nadzorni inženjer će odrediti način zbrinjavanja posječene drvne mase uz suglasnost Voditelja projekta.
29. Za vrijeme montažno zavarivačkih radova i kasnije, odgovarajuća dokumentacija (crteži, specifikacije, Rx-filmovi, originali izvješća i dr.) ispunjena i potpisana od izvođača i Nadzornog inženjera treba biti pohranjena i čuvana u odgovarajućoj prostoriji  koju odredi Nadzorni inženjer sve do Tehničkog pregleda/primopredaje radova, a i biti će vlasništvo Naručitelja nakon dovršenja kompletnog posla - ugovora.
30. Nadzorni inženjer neposredno prije početka izvođenja električne instalacije mora provjeriti postoje li isprave o sukladnosti u skladu sa posebnim propisima za proizvode za električne instalacije koji se ugrađuju u električne instalacije i jesu li iskazana svojstva sukladna zahtjevima iz elektrotehničkog projekta, provjeriti jesu li proizvodi za električne instalacije ugrađeni u skladu s elektrotehničkim projektom i/ili tehničkom uputom za ugradnju tih proizvoda, dokumentirati nalaze svih provedenih provjera i ispitivanja dijelova električne instalacije tijekom građenja zapisom u građevinski dnevnik.
31. Izvođač će, nakon završetka svih tečajeva obuke osoblja Naručitelja a prije primopredaje građevine Naručitelju, od Nadzornog inženjera zatražiti izdavanje potvrde o uspješno provedenoj obuci Naručitelja, a Nadzorni inženjer će tu potvrdu priložiti uz izvještaj sa redovnih tjednih sastanaka. Bez navedene potvrde, nije moguće provesti primopredaju građevine Naručitelju.
32. Nadzorni inženjer će odobriti Priručnik o rukovanju i održavanju koji će biti uvezan i dostavljen u čvrstim, trajnim koricama, s pregledom sadržaja i odgovarajućim indeksiranjem, kao dio dokumentacije za probni ili pokusni rad.
33. Nadzorni inženjer će odobriti izjavu izvođača o metodi rada za djelatnosti koje uključuju rizike od požara i skladištenje zapaljivih materijala. 
34. Svi materijali ili oprema za izvođenje radova koji nisu definirani ili pokriveni normama, vodičima ili priručnicima također moraju biti vrste i takve kvalitete da osiguraju izvođenje kvalitetnih radova i u sukladnosti s Tehničkim specifikacijama. U takvim slučajevima, Nadzorni inženjer će odrediti da li su svi materijali ili oprema ili samo neki od predloženih ili dostavljenih na gradilištu adekvatni za korištenje pri izvođenju radova, te će odluka Nadzornog inženjera na ovu temu biti konačna i neopoziva. 
35. Nadzorni inženjer odobriti će kontrolne repere tijekom izvođenja radova.
36. Izvođač će poslati Nadzornom inženjeru na odobrenje prijedlog metoda izvođenja iskopa najmanje 14 dana prije dana predloženog za početak radova na izvođenju iskopa za svaku komponentu.  Izvođač ne smije ukloniti višak površinskog sloja zemlja bez prethodnog pisanog odobrenja od strane Nadzornog inženjera. Nadzor će svoje odobrenje priložiti izvještaju sa redovitih tjednih sastanaka
37. Vraćanje u prvobitno stanje sondažnih jama, ukoliko ih bude,  će se izvesti u skladu s odobrenjem izdanim od strane Nadzornog inženjera. 
38. Nadzorni inženjer će odobriti betoniranje kada ga Izvođač obavijesti da su pripremne radnje izvršene i da je betoniranje moguće ukoliko utvrdi da je su svi uvjeti za izvođenje betonskih radova ostvareni
39. Nadzorni inženjer će odobriti polaganje cijevi u rov kada ga Izvođač obavijesti da su pripremne radnje izvršene ukoliko utvrdi da je su svi uvjeti za izvođenje montažerskih  radova ostvareni
40. Nadzorni inženjer pregledat će opremljenu strojarsku i elektroopremu i prisustvovati ugradnji te opreme
41. Nadzorni inženjer će preuzeti od Izvođača zapisnike o mjestima križanja s cijevnom drenažom, te iste priložiti izvještaju sa redovitih tjednih sastanaka
42. Nadzorni inženjer će pregledati zapisnike o postupcima zavarivanja i uspješnosti na ispitivanju kvalitete zavara rada te  iste priložiti izvještaju sa redovitih tjednih sastanaka
43. Nadzorni inženjer će kontrolirati produživanje kabela koje svakako  treba izbjegavati, no ukoliko je neophodno, ugradit će se tipske spojnice ako Nadzorni inženjer da svoju suglasnost i istu priloži izvještaju sa redovitih tjednih sastanaka. 
44. Nadzorni inženjer pregledavat će i odobravati vrstu zaštite kabela na mjestima gdje je to potrebno. Svoje odobrenje priložiti će izvještaju sa redovitih tjednih sastanaka.
45. Nadzorni inženjer će kontrolirati da su na oba kraja svakog kabela postavljene oznake koje će specificirati broj i evidenciju kabela te broj i oznaku strujnog kruga iz tropolne sheme.
46. Nadzorni inženjer će provjeravati i komentirati podneske Izvođača i o tome pravodobno informirati Voditelja projekta. 
47. Nadzorni inženjer će  inicirati, voditi i koordinirati sastanke na lokaciji te sastanke vezanim uz mjesečni napredak radova; pravovremeno pripremati i izdavati zapisnike s tih sastanaka te osiguravati da se sva nastala pitanja brzo rješavaju.  Zapisnici sa sastanaka vode se na hrvatskom jeziku latiničnim pismom. Dnevni red takvih sastanaka će pokrivati pregled napredovanja, pregled programa i planova budućih aktivnosti, stanje osoblja, tehničke poslove, sigurnost, mehanizaciju, nabavu materijala, plaćanja, sadašnje i predviđene poteškoće, suradnju s ostalim izvođačima, i ostale prikladne teme. Prije mobilizacije na gradilište redoviti sastanci će se održavati mjesečno, a nakon početka radova na gradilištu sastanci će se održavati tjedno. Ostali sastanci održavat će se po potrebi;  Nadzorni inženjer organizirati će  i održavati sustav arhiviranja (digitalni i na papiru) za svu dokumentaciju i komunikaciju u vezi s provedbom radova. Sustav arhiviranja vodit će se u skladu i sa zahtjevima institucija financiranja i sukladno hrvatskom zakonodavstvu. Po dovršetku projekta, Izvršitelj će predati preko Naručitelju sav arhivski materijal.
48. Nadzorni inženjer će  pratiti napredak radova te pravodobno izvještavati Voditelja projekta i Naručitelja o svim mogućim problemima koji mogu nastati i utjecati na postizanje ciljeva Projekta.
49. Izvješća iz točke 3.6.3. ove Specifikacije Usluga.
50. Izvršitelj će obavljati i ostale poslove vezane uz stručni nadzor na građenjem građevine ili provedbu Projekta, ako je zahtjev za iste opravdan. 

[bookmark: _Toc27726967][bookmark: _Toc114216913][bookmark: _Toc116383612]SMJEŠTAJ NA GRADILIŠTU 
Izvođač će osigurati i održavati jedan glavni ured za nadzornu službu, koji će biti neto površine cca. 24 m2, što odgovara potrebama za smještaj cca. 4 osobe, uključivo sredstva potrebna za sastanke i pohranu dokumentacije.
Glavni ured će sadržavati minimalno:
· Prostor za prijam, administrativno osoblje i Nadzornog inženjera (min. 12 m2 površine poda, 2 stola, 4 stolice)
· 1 ured za 2 Eksperta/ Nadzorna inženjera (min. 10 m2 površine poda, 2 stola, 4 stolice)
· WC (min. 2 m2)
Izvođač će snositi troškove opskrbe električnom energijom, vodom, dnevnog čišćenja, održavanja i sanitarne opreme za ured gradilišta u kojem će posao obavljati nadzorna služba, odnosno Izvršitelj. 

Ukoliko Izvršitelj ocjeni da mu ovaj prostor i oprema prostora nije dostatna za potrebe izvršenja usluge, dužan je o vlastitom trošku osigurati prostor i/ili sredstva za rad koja ocjeni potrebnima.

[bookmark: _Toc27726968][bookmark: _Toc114216914][bookmark: _Toc116383613][bookmark: _Toc484620341]POSEBNI ZAHTJEVI 
[bookmark: _Toc27726969][bookmark: _Toc114216915][bookmark: _Toc116383614]Stručno osoblje 
Zahtijeva se da stručno osoblje Izvršitelja poznaje sve relevantne zakone i propise Republike Hrvatske i EU koji na bilo koji način mogu utjecati na realizaciju Ugovora i građenja građevine., kao i to da ima važeća sva potrebna ovlaštenja za obavljanje poslova po Ugovoru. 
Tijekom faze građenja, Izvršitelj mora biti prisutan na lokaciji projekta/gradilištu s dovoljnim brojem osoblja,  u svako doba kako bi se osiguralo da se radovi na građenju građevine učinkovito provode i nadziru. 
Minimalno zahtijevano vrijeme prisustvovanja osoblja Izvršitelja, točnije nadzornih inženjera za građevinske, strojarske i elektrotehničke vrste radova na gradilištu u vrijeme kad se pojedina vrsta radova na građenju građevine izvodi, jest slijedeće:

	Građevinski nadzor/Glavni nadzor
	40 % od ukupnog trajanja građevinskih radova 

	Strojarski nadzor
	40 % od ukupnog trajanja strojarskih radova

	Elektrotehnički nadzor
	40 % od ukupnog trajanja elektrotehničkih radova



Minimalno zahtijevano vrijeme prisustvovanja osoblja Izvršitelja, točnije nadzornog inženjera za geodetske radove na gradilištu je vrijeme potrebno za kontrolno geodetsko praćenje građevine tijekom građenja (kontrolno geodetsko snimanje) sukladno pravilima struke, praksi i dogovoru s Voditeljem projekta i Glavnim nadzornim inženjerom kako bi se dobilo dovoljno podataka za geodetsku kontrolu.
Ukoliko Izvršitelj ne izvrši navedene obveze glede prisustvovanja na gradilištu i nakon upozorenja kojeg mu je dao Voditelj projekta, te u slučaju da to ozbiljno utječe na pravilno i pravodobno izvršenje Usluga, koji su u svezi s izvršenjem Ugovora o građenju, može doći i do raskida Ugovora sukladno odredbama Ugovora. 
Izvršitelj je dužan voditi evidenciju prisutnosti osoblja na gradilištu te o tome dati pisani izvještaj uz mjesečne račune.  Izvršitelj mora prilagoditi svoje radno vrijeme radnom vremenu Izvođača radova te nema pravo na naknadu s tog naslova.
[bookmark: _Toc27726970][bookmark: _Toc114216916][bookmark: _Toc116383615]Sadržaji koje osigurava Izvršitelj
Izvršitelj mora osigurati da njegovo stručno osoblje ima adekvatnu podršku i opremu. Posebice treba osigurati dovoljne administrativne, tajničke i po potrebi prevodilačke kapacitete kako bi se stručnjacima omogućilo da se koncentriraju na svoje primarne odgovornosti. Izvršitelj također mora osigurati da njegovi zaposlenici budu plaćeni redovito i pravodobno.
Svi troškovi za opremu te administrativnu i logističku podršku osoblja bit će u nadležnosti Izvršitelja uključujući:
· sve troškove koji proizlaze iz aktivnosti njegova osoblja tijekom ugovornog razdoblja, uključujući smještaj, dnevnice, prijevoz, osiguranje itd.;
· automobile, opremu, uredski materijal te hardver i softver kako bi nadzor bio u potpunosti funkcionalan;
· sve troškove komunikacije, uključujući faks, e-mail, telefon itd.;
· sve troškove pisanog i usmenog prijevoda te javnobilježničke troškove;
· svu opremu, instrumente, usluge i logističku podršku potrebne za provedbu ugovora, te sve troškove koji nastanu prilikom njegove pripreme dokumenata i nacrta, kopiranja, ispisa, itd.;
· tehničku opremu na lokaciji nadzora;
· ostalu opremu, instrumente, usluge i logističku podršku potrebnu za provedbu ugovora;

Svi navedeni troškovi moraju biti uključeni u cijenu ponude. 
Izvršitelj je dužan ishoditi sve potrebne dozvole, suglasnosti, plaćati sve naknade i doprinose, kao i sve druge elemente potrebne za rad svog stručnog osoblja koji on angažira o svom trošku za izvršenje Ugovora.
[bookmark: _Toc27726971][bookmark: _Toc114216917][bookmark: _Toc116383616]Komunikacija, sastavljanje i predaja izvješća i sl. 
Sva  komunikacija Izvršitelja i Komisionara, odnosno Naručitelja u vezi s provedbom stručnog nadzora i Ugovora ići će preko Voditelja projekta imenovanog posebnom odlukom Komisionara u svoje ime, a za račun Naručitelja/Investitora. 
Ovlaštenik Izvršitelja za komunikaciju s Voditeljem projekta je Glavni nadzorni inženjer. 
Komunikacija i svaka druga razmjena informacija između Komisionara, odnosno Naručitelja i Izvršitelja može se obavljati poštanskom pošiljkom, telefaksom, elektroničkom poštom (uz obaveznu potvrdu primitka svake službene poruke) ili kombinacijom istih što će se smatrati službenom komunikacijom.
Sva izvješća, dopisi, mišljenja i sl.  u provedbi Projekta moraju biti na hrvatskom jeziku ili prevedena na hrvatski jezik od strane ovlaštene osobe (sudskog tumača), uredno vođena, ovjerena te predana u tiskanom obliku i elektronskom obliku Voditelju projekta. 
Izvršitelj obvezatno sastavlja i dostavlja Voditelju projekta slijedeće dokumente: 
  -Mjesečno Izvješće o izvedenim radovima po Ugovoru o građenju koje sastavlja i ovjerava Glavni nadzorni inženjer, uz koje prilaže mjesečna izvješća nadzornih inženjera za pojedine izvedene radove,  koje se prilaže uz svaki primjerak mjesečne situacije/računa Izvođača.  Sadržaj izvješća je potrebno usuglasiti s Voditeljem projekta.
-Mjesečno izvješće o izvršenim uslugama stručnog nadzora po Ugovoru koje sastavlja i ovjerava Glavni nadzorni inženjer, a koje obvezatno sadrži evidenciju prisutnosti nadzornih inženjera  na gradilištu, koje se prilaže uz svaki primjerak mjesečne situacije/računa Izvršitelja. Sadržaj izvješća je potrebno usuglasiti s Voditeljem projekta.
-Završna izvješća o izvedbi građevine sukladno zakonskim propisima  u 6 tiskanih primjeraka, za potrebe ishođenja uporabne dozvole, uključivo i izjavu ovlaštenog inženjera geodezije da je građevina izgrađena u skladu s geodetskim projektom ili elaboratom o iskolčenju. 
- Završno izvješće o izvršenim uslugama stručnog nadzora po Ugovoru koje sastavlja i ovjerava Glavni nadzorni inženjer, a koje obvezatno sadrži evidenciju prisutnosti nadzornih inženjera  na gradilištu tijekom provedbe Ugovora, koje se prilaže uz svaki primjerak okončane situacije/računa izvršitelja. Sadržaj izvješća je potrebno usuglasiti s Voditeljem projekta.

